qundao/data-zh-poetry huggingface dataset:
灵山
作者：王安石
朝代：宋
体裁：七言绝句

灵山宁与世为仇，斤斧侵凌自不休。水玉比来闻长价，市人无数起相雠。
灵山
作者：王安石
朝代：宋

灵山宁与心为仇，斤斧侵凌自不休。水玉比来闻长价，市人无数起相雠。
灵山寺
作者：王安石
朝代：宋

灵山名谁自，波涛截孤峰。何夫佛子住，四面凭危空。折椽与裂瓦，委弃填西东。库廊行抑首，居者莽谁容。吾舟维其侧，落日生秋风。瞰崖聊寄目，万物极纤穠。震荡江海思，洗涤堙郁中。胡为嬉游人，过此无留踪。景岂龙游殊，盛衰浩无穷。吾闻世所好，楼殿浮青红。那知山水乐，岂在豪华宫。世好□变尔，感激难为工。
灵山寺
作者：王安石
朝代：宋

灵山名谁自，波涛截孤峰。何年佛子住，四面凭危空。折椽与裂瓦，委弃填西东。库廊行抑首，居者莽谁容。吾舟维其侧，落日生秋风。瞰崖聊寄目，万物极纤秾。震荡江海思，洗涤堙郁中。胡为嬉游人，过此无留踪。景岂龙游殊，盛衰浩无穷。吾闻世所好，楼殿浮青红。那知山水乐，岂在豪华宫。世好□变尔，感激难为工。
灵山寺
作者：王安石
朝代：宋

灵山名谁自，波涛截孤峰。
何年佛子住，四面凭危空。
折椽与裂瓦，委弃填西东。
库廊行抑首，居者莽谁容。
吾舟维其侧，落日生秋风。
瞰崖聊寄目，万物极纤秾。
震荡江海思，洗涤堙鬰中。
胡为嬉游人，过此无留踪。
景岂龙游殊，盛衰浩无穷。
吾闻世所好，楼殿浮青红。
那知山水乐，岂在豪华宫。
世好□变尔，感激难为工。
烏塘
作者：王安石
朝代：宋

地僻居人少，山稠伏獸多。
怒貍朝搏雁，嚵虎夜窺騾。
籬落生孫竹，門庭上女蘿。
未應悲寂寞，六載一經過。
烏塘
作者：王安石
朝代：宋

烏塘渺渺綠平堤，堤上行人各有携。
試問春風何處好，辛夷如雪柘岡西。
烏江亭
作者：王安石
朝代：宋

百戰疲勞壯士哀，中原一敗勢難迴。
江東子弟今雖在，肯與君王卷土來。
烏石
作者：王安石
朝代：宋

烏石岡邊繚繞山，柴荆細路水雲間。
吹花嚼蕊長來往，祗有春風似我閑。
烝然来思
作者：王安石
朝代：宋
体裁：古风

念我独兮，亦莫我顾。烝然来思，程伯休父。我有旨酒，尔殽伊脯。酌言酬之，式歌且舞。不留不处，适彼乐土。言秣其马，率西水浒。有客宿宿，于时语语。山有桥松江有渚，式遄其归不我与。作此好歌，倡予和女。
無動
作者：王安石
朝代：宋

無動行善行，無明流有流。
種種生住滅，念念聞思修。
終不與法縛，亦不著僧裘。
無營
作者：王安石
朝代：宋

無營固無尤，多與亦多悔。
物隨擾擾集，道與翛然會。
墨翟真自苦，莊周吾所愛。
萬物莫足歸，此言猶有在。
無錫寄孫正之
作者：王安石
朝代：宋

健席高檣送病身，亂山荒隴障歸津。
應須一曲千回首，西去論心更幾人。
燕
作者：王安石
朝代：宋
体裁：七言绝句

处处定知秋后别，年年长向社前逢。行藏自欲追时节，岂是人间不见容。
燕
作者：王安石
朝代：宋

处处定知秋後别，年年长向社前逢。
行藏自欲追时节，岂是人间不见容。
燕
作者：王安石
朝代：宋

處處定知秋後別，年年長向社前逢。
行藏自欲追時節，豈是人間不見容。
燕侍郎山水
作者：王安石
朝代：宋

往时濯足潇湘浦，独上九疑寻二女。苍梧之野烟漠漠，断垄连冈散平楚。暮年伤心波浪阻，不意画中能更睹。燕公侍书燕王府，王求一笔终不与。奏论谳死误当赦，全活至今何可数。仁人义士埋黄土，只有粉墨归囊褚。
燕侍郎山水
作者：王安石
朝代：宋

往时濯足潇湘浦，独上九疑寻二女。苍梧之野烟漠漠，断垄连冈散平楚。暮年伤心波浪阻，不意画中能更睹。燕公侍书燕王府，王求一笔终不与。奏论谳死误当赦，全活至今何可数。仁人义士埋黄土，祗有粉墨归囊褚。
燕侍郎山水
作者：王安石
朝代：宋

往时濯足潇湘浦，独上九疑寻二女。
苍梧之野烟漠漠，断壠连冈散平楚。
暮年伤心波浪阻，不意画中能更睹。
燕公侍书燕王府，王求一笔终不与。
奏论谳死误当赦，全活至今何可数。
仁人义士埋黄土，祗有粉墨归囊褚。
燕侍郎山水
作者：王安石
朝代：宋

往時濯足瀟湘浦，獨上九疑尋二女。
蒼梧之野煙漠漠，斷壠連岡散平楚。
暮年傷心波浪阻，不意畫中能更睹。
燕公侍書燕王府，王求一筆終不與。
奏論讞死誤當赦，全活至今何可數。
仁人義士埋黄土，祗有粉墨歸囊褚。
爱日
作者：王安石
朝代：宋

雁生阴沙春，冬息阳海澨。冥冥取南北，岂以食为累。咨予愁病躯，朴鄙人所戏。无人治时难，量力当自弃。岂知塞上霜，飘然亦何事。高堂已白发，爱日负明义。悲风吹平原，秣马聊一愒。含怀孰与语，仰屋思汉喟。孟母知身从，莱妻耻人制。一肉傥易谋，万锺非得计。
爱日
作者：王安石
朝代：宋

雁生阴沙春，冬息阳海澨。冥冥取南北，岂以食为累。咨予愁病躯，朴鄙人所戏。无才治时难，量力当自弃。岂知塞上霜，飘然亦何事。高堂已白发，爱日负明义。悲风吹平原，秣马聊一愒。含怀孰与语，仰屋思叹喟。孟母知身从，莱妻耻人制。一肉傥易谋，万钟非得计。
爱日
作者：王安石
朝代：宋

雁生阴沙春，冬息阳海澨。
冥冥取南北，岂以食为累。
咨予愁病躯，朴鄙人所戏。
无才治时难，量力当自弃。
岂知塞上霜，飘然亦何事。
高堂已白髮，爱日负明义。
悲风吹平原，秣马聊一愒。
含怀孰与语，仰屋思嘆喟。
孟母知身从，莱妻耻人制。
一肉傥易谋，万钟非得计。
爲裴使君賦擬峴臺
作者：王安石
朝代：宋

君作新臺擬峴山，羊公千載得追攀。
歌鍾殷地登臨處，花木移春指顧間。
城似大堤來宛宛，溪如清漢落潺潺。
時平不比征吳日，緩带尤宜向此閑。
牆西樹
作者：王安石
朝代：宋

牆西高樹結陰稠，步屣窮年向此留。
白日屢移催我老，清風一至使人愁。
紛紛暝鳥驚還合，渺渺凉蟬咽欲休。
回首舊林歸未得，看看知復幾春秋。
牛渚
作者：王安石
朝代：宋

历阳之南有牛渚，一风微吹万舟阻。华戎蛮蜀古百川，合为大江神所躔。山盘水怒不得泄，到此乃有无穷渊。朱衣乘车作官庥，操制生杀非无权。阴灵秘怪不欲露，毁犀得祸岂偶然。
牛渚
作者：王安石
朝代：宋

历阳之南有牛渚，一风微吹万舟阻。
华戎蛮蜀支百川，合为大江神所躔。
山盘水怒不得泄，到此乃有无穷渊。
朱衣乘车作官府，操制生杀非无权。
阴灵秘怪不欲露，毁犀得祸岂偶然。
牛渚
作者：王安石
朝代：宋

历阳之南有牛渚，一风微吹万舟阻。华戎蛮蜀支百川，合为大江神所躔。山盘水怒不得泄，到此乃有无穷渊。朱衣乘车作官府，操制生杀非无权。阴灵秘怪不欲露，燬犀得祸岂偶然。
牛渚
作者：王安石
朝代：宋

歷陽之南有牛渚，一風微吹萬舟阻。
華戎蠻蜀支百川，合爲大江神所躔。
山盤水怒不得泄，到此乃有無窮淵。
朱衣乘車作官府，操制生殺非無權。
陰靈秘怪不欲露，燬犀得禍豈偶然。
狄梁公陶淵明俱爲彭澤令至今有廟在焉刁景純作詩見示繼以一篇
作者：王安石
朝代：宋

梁公壯節就夔魖，陶令清身託酒徒。
政在房陵成底事，年稱甲子亦何須。
江山彭澤空遺像，歲月柴桑失故區。
末俗此風猶不競，詩翁嘆息未應無。
狄梁公陶渊明俱为彭泽令至今有庙在焉刁景纯作诗见示继以一篇
作者：王安石
朝代：宋

梁公壮节就夔魖，陶令清身託酒徒。
政在房陵成底事，年称甲子亦何须。
江山彭泽空遗像，岁月柴桑失故区。
末俗此风犹不竞，诗翁嘆息未应无。
独卧二首
作者：王安石
朝代：宋

谁有锄耰不自操，可怜园地满蓬蒿。欲寻春物无蹊径，独卧南床白日高。茅檐午影转悠悠，门闭青苔水乱流。百啭黄鹂看不见，海棠无数出墙头。
独卧二首·其一
作者：王安石
朝代：宋
体裁：七言绝句

谁有锄耰不自操，可怜园地满蓬蒿。欲寻春物无蹊径，独卧南床白日高。
独卧二首·其二
作者：王安石
朝代：宋
体裁：七言绝句

茅檐午影转悠悠，门闭青苔水乱流。百啭黄鹂看不见，海棠无数出墙头。
独卧有怀
作者：王安石
朝代：宋

午鸠鸣春阴，独卧林壑静。
微云过一雨，淅沥生晚听。
红绿纷在眠，流芳与时竞。
有怀无与言，伫立锺山暝。
独卧有怀
作者：王安石
朝代：宋
体裁：古风

午鸠鸣春阴，独卧林壑静。微云过一雨，淅沥生晚听。红绿纷在眼，流芳与时竞。有怀无与言，伫立钟山暝。
独山梅花
作者：王安石
朝代：宋

独山梅花何所似，半开半谢荆棘中。美人零落依草木，志士憔悴守蒿蓬。亭亭孤艳带寒日，漠漠远香随野风。移栽不得根欲老，回首上林颜色空。
独山梅花
作者：王安石
朝代：宋

独山梅花何所似，半开半谢荆棘中。
美人零落依草木，志士憔悴守蒿蓬。
亭亭孤艷带寒日，漠漠远香随野风。
移栽不得根欲老，回首上林颜色空。
独归
作者：王安石
朝代：宋

钟山独归雨微冥，稻畦夹冈半黄青。疲农心知水未足，看云倚木车不停。悲哉作劳亦已久，暮歌如哭难为听。而我官闲幸无事，北窗枕簟风泠泠。于时荷花拥翠盖，细浪嬲雪千娉婷。谁能攲眠共此乐，秋港虽浅可扬舲。
独归
作者：王安石
朝代：宋

钟山独归雨微冥，稻畦夹冈半黄青。
疲农心知水未足，看云倚木车不停。
悲哉作劳亦已久，暮歌如哭难为听。
而我官闲幸无事，北窗枕簟风泠泠。
于时荷花拥翠盖，细浪嬲雪千娉婷。
谁能欹眠共此乐，秋港虽浅可扬舲。
独行
作者：王安石
朝代：宋

朱颜日夜不如故，深感杏花相映红。
尽日独行春色裏，醉吟谁肯伴衰翁。
独行
作者：王安石
朝代：宋

朱颜日夜不如故，深感杏花相映红。尽日独行春色里，醉吟谁肯伴衰翁。
独饭
作者：王安石
朝代：宋
体裁：五言律诗

窗明两不借，榻净一籧篨。栩栩幽人梦，夭夭老者居。安能问香积，谁可告华胥。独饭墙阴转，看云坐久如。
独饭
作者：王安石
朝代：宋

窗明两不借，榻浄一籧篨。
栩栩幽人梦，夭夭老者居。
安能问香积，谁可告华胥。
独饭墙阴转，看云坐久如。
狼山观海
作者：王安石
朝代：宋

万里昆仑谁凿破，无边波浪拍天来。晓寒云雾连穷屿，春暖鱼龙化蛰雷。阆苑仙人何处觅？灵槎使者几时回？遨游半在江湖里，始觉今朝眼界开。
猎较诗
作者：王安石
朝代：宋
体裁：四言诗

猎较猎较，谁禽我有。国人之惏，君子所丑。猎较猎较，祭占其祥。国人之序，君子何伤。
獨卧二首·其一
作者：王安石
朝代：宋

誰有鋤耰不自操，可憐園地滿蓬蒿。
欲尋春物無蹊徑，獨卧南床白日高。
獨卧二首·其二
作者：王安石
朝代：宋

茅簷午影轉悠悠，門閉青苔水亂流。
百囀黄鸝看不見，海棠無數出牆頭。
獨卧有懷
作者：王安石
朝代：宋

午鳩鳴春陰，獨卧林壑靜。
微雲過一雨，淅瀝生晚聽。
紅綠紛在眼，流芳與時競。
有懷無與言，佇立鍾山暝。
獨山梅花
作者：王安石
朝代：宋

獨山梅花何所似，半開半謝荆棘中。
美人零落依草木，志士憔悴守蒿蓬。
亭亭孤艷带寒日，漠漠遠香隨野風。
移栽不得根欲老，回首上林顔色空。
獨歸
作者：王安石
朝代：宋

鍾山獨歸雨微冥，稻畦夾岡半黄青。
疲農心知水未足，看雲倚木車不停。
悲哉作勞亦已久，暮歌如哭難爲聽。
而我官閑幸無事，北窗枕簟風泠泠。
於時荷花擁翠蓋，細浪嬲雪千娉婷。
誰能欹眠共此樂，秋港雖淺可揚舲。
獨行
作者：王安石
朝代：宋

朱顔日夜不如故，深感杏花相映紅。
盡日獨行春色裏，醉吟誰肯伴衰翁。
獨飯
作者：王安石
朝代：宋

窗明兩不借，榻浄一籧篨。
栩栩幽人夢，夭夭老者居。
安能問香積，誰可告華胥。
獨飯牆陰轉，看雲坐久如。
獵較詩
作者：王安石
朝代：宋

獵較獵較，誰禽我有。
國人之惏，君子所醜。
獵較獵較，祭占其祥。
國人之序，君子何傷。
玉晨大桧鹤庙古松最为佳树
作者：王安石
朝代：宋

坛庙千年草不生，幽真曾此荫余清。
月枝地上流云影，风叶天边过雨声。
材大贤于人有用，节高仙与世无情。
秦山陂下今迷处，苦里宫中漫得名。
玉晨大桧鹤庙古松最为佳树
作者：王安石
朝代：宋

坛庙千年草不生，幽真曾此荫余清。月枝地上流云影，风叶天边过雨声。材大贤於人有用，节高仙与世无情。秦山陂下今迷处，苦里宫中漫得名。
玉晨大桧鹤庙古松最为佳树
作者：王安石
朝代：宋

坛庙千年草不生，幽真曾此荫馀清。月枝地上流云影，风叶天边过雨声。材大贤于人有用，节高仙与世无情。秦山陂下今迷处，苦里宫中漫得名。
玉晨大檜鶴廟古松最爲佳樹
作者：王安石
朝代：宋

壇廟千年草不生，幽真曾此蔭餘清。
月枝地上流雲影，風葉天邊過雨聲。
材大賢於人有用，節高仙與世無情。
秦山陂下今迷處，苦里宮中漫得名。
玉簪
作者：王安石
朝代：宋

瑶池仙子宴流霞，醉里遗簪幻作花。万斛浓香山麝馥，随风吹落到君家。
王中甫学士挽辞
作者：王安石
朝代：宋

同学金陵最少年，奏书曾用牍三千。盛名非复居人后，壮岁如何弃我先。种橘园林无旧业，采蘋洲渚有新篇。蒜山东路春风绿，埋没谁知太守阡。
王中甫学士挽辞
作者：王安石
朝代：宋

同学金陵最少年，奏书曾用牍三千。
盛名非复居人後，壮岁如何弃我先。
种橘园林无旧业，采苹洲渚有新篇。
蒜山东路春风绿，埋没谁知太守阡。
王中甫学士挽辞
作者：王安石
朝代：宋

同学金陵最少年，奏书曾用牍三千。
盛名非復居人后，壮岁如何弃我先。
种橘园林无旧业，采苹洲渚有新篇。
蒜山东路春风绿，埋没谁知太守阡。
王中甫學士挽辭
作者：王安石
朝代：宋

同學金陵最少年，奏書曾用牘三千。
盛名非復居人後，壯歲如何棄我先。
種橘園林無舊業，採蘋洲渚有新篇。
蒜山東路春風綠，埋沒誰知太守阡。
王子直挽辞
作者：王安石
朝代：宋
体裁：七言律诗

多才自合至公卿，岂料青衫困一生。太史有书能叙事，子云于世不徼名。丘坟惨淡箕山绿，门巷萧条颍水清。握手笑言如昨日，白头东望一伤情。
王子直挽辞
作者：王安石
朝代：宋

多才自合至公卿，岂料青衫困一生。
太史有书能叙事，子云於世不徼名。
丘坟惨淡箕山绿，门巷萧条颍水清。
握手笑言如昨日，白头东望一伤情。
王子直挽辭
作者：王安石
朝代：宋

多才自合至公卿，豈料青衫困一生。
太史有書能敘事，子雲於世不徼名。
丘墳慘淡箕山綠，門巷蕭條潁水清。
握手笑言如昨日，白頭東望一傷情。
王村
作者：王安石
朝代：宋

晻霭王村路，春风北使旗。尘催轻骑走，寒咽短箫吹。揽辔联貂帽，投鞭各酒卮。纷纷小儿女，何事倚墙窥。
王村
作者：王安石
朝代：宋

晻霭王村路，春风北使旗。
尘催轻骑走，寒咽短箫吹。
揽辔联貂帽，投鞭各酒巵。
纷纷小儿女，何事倚墙窥。
王村
作者：王安石
朝代：宋

晻靄王村路，春風北使旗。
塵催輕騎走，寒咽短簫吹。
攬轡聯貂帽，投鞭各酒巵。
紛紛小兒女，何事倚牆窺。
王浮梁太丞之听讼轩有水禽三巢于竹林之上恬而自得邑人作诗以美之因次元韵
作者：王安石
朝代：宋
体裁：七言律诗

水边舟动多惊散，何事林间近绝疑。野意肯从威令至，旧巢犹有主人知。不关饮啄春江暖，自在飞鸣夏日迟。览德岂无丹穴凤，到时应让向南枝。
王浮梁太丞之聽訟軒有水禽三巢于竹林之上恬而自得邑人作詩以美之因次元韵
作者：王安石
朝代：宋

水邊舟動多驚散，何事林間近絕疑。
野意肯從威令至，舊巢猶有主人知。
不關飲啄春江暖，自在飛鳴夏日遲。
覽德豈無丹穴鳳，到時應讓向南枝。
王章
作者：王安石
朝代：宋
体裁：七言绝句

壮士轩昂非自谋，近臣当为国深忧。区区女子无高意，追念牛衣暖即休。
王章
作者：王安石
朝代：宋

壯士軒昂非自謀，近臣當爲國深憂。
區區女子無高意，追念牛衣暖即休。
王逢原挽辞
作者：王安石
朝代：宋
体裁：五言律诗

蒿里竟何在，死生从此分。谩传仙掌籍，谁见鬼修文。蔡琰能传业，侯芭为起坟。伤心北风路，吹泪湿江云。
王逢原挽辭
作者：王安石
朝代：宋

蒿里竟何在，死生從此分。
謾傳仙掌籍，誰見鬼修文。
蔡琰能傳業，侯芭爲起墳。
傷心北風路，吹淚濕江雲。
甘棠梨
作者：王安石
朝代：宋

甘棠詩所歌，自足誇衆果。
愛其凌秋霜，萬玉懸磊砢。
園夫盛採摘，市賈爭包裹。
車輸動盈箱，舟載輒連柁。
朝分不知數，暮在知幾顆。
但使甘有餘，何傷小而橢。
主人捐千金，飣餖留四坐。
柑椑與橙栗，在口亦云可。
都城紛華地，內熱易生火。
問客當此時，蠲煩孰如我。
甘棠梨
作者：王安石
朝代：宋

甘棠诗所歌，自足夸众果。爱其凌秋霜，万玉悬磊砢。园夫盛采摘，市贾争包裹。车输动盈箱，舟载辄连柁。朝分不知数，暮在知几颗。但使甘有余，何伤小而椭。主人捐千金，飣餖留四坐。柑椑与橙栗，在口亦云可。都城纷华地，内热易生火。问客尚此时，蠲烦孰如我。
甘棠梨
作者：王安石
朝代：宋

甘棠诗所歌，自足夸众果。
爱其凌秋霜，万玉悬磊砢。
园夫盛采摘，市贾争包裹。
车输动盈箱，舟载辄连柁。
朝分不知数，暮在知几颗。
但使甘有余，何伤小而椭。
主人捐千金，饤饾留四坐。
柑椑与橙栗，在口亦云可。
都城纷华地，内热易生火。
问客当此时，蠲烦孰如我。
甘棠梨
作者：王安石
朝代：宋

甘棠诗所歌，自足誇众果。爱其凌秋霜，万玉悬磊砢。园夫盛采摘，市贾争包裹。车输动盈箱，舟载辄连柁。朝分不知数，暮在知几颗。但使甘有馀，何伤小而椭。主人捐千金，饤饾留四坐。柑椑与橙栗，在口亦云可。都城纷华地，内热易生火。问客当此时，蠲烦孰如我。
甘露歌
作者：王安石
朝代：宋

天寒日暮山谷裡。的礫愁成水。池上漸多枝上稀。唯有故人知。
甘露歌
作者：王安石
朝代：宋

折得一枝香在手。人間應未有。疑是經春雪未消。今日是何朝。
甘露歌
作者：王安石
朝代：宋

折得一枝香在手。人间应未有。疑是经春雪未消。今日是何朝。尽日含毫难比兴。都无色可并。万里晴天何处来。真是屑琼瑰。天寒日暮山谷里。的砾愁成水。池上渐多枝上稀。唯有故人知。
甘露歌
作者：王安石
朝代：宋

盡日含毫難比興。都無色可並。萬里晴天何處來。真是屑瓊瑰。
甘露歌·天寒日暮山谷里
作者：王安石
朝代：宋
体裁：词

天寒日暮山谷里。的砾愁成水。池上渐多枝上稀。唯有故人知。
甘露歌·尽日含毫难比兴
作者：王安石
朝代：宋
体裁：词

尽日含毫难比兴。都无色可并。万里晴天何处来。真是屑琼瑰。
甘露歌·折得一枝香在手
作者：王安石
朝代：宋
体裁：词

折得一枝香在手。人间应未有。疑是经春雪未消。今日是何朝。
生日次韵南郭子二首
作者：王安石
朝代：宋

救黥医劓世无方，断简陈编付药房。祝我寿龄君好语，毗耶一夜满城香。寒逼清枝故有梅，草堂先对白头开。残骸已若鸡年梦，犹见骚人几度来。
生日次韵南郭子二首·其一
作者：王安石
朝代：宋
体裁：七言绝句

救黥医劓世无方，断简陈编付药房。祝我寿龄君好语，毗耶一夜满城香。
生日次韵南郭子二首·其一
作者：王安石
朝代：宋

救黥醫劓世無方，斷簡陳編付藥房。
祝我壽齡君好語，毗耶一夜滿城香。
生日次韵南郭子二首·其二
作者：王安石
朝代：宋
体裁：七言绝句

寒逼清枝故有梅，草堂先对白头开。残骸已若鸡年梦，犹见骚人几度来。
生日次韵南郭子二首·其二
作者：王安石
朝代：宋

寒逼清枝故有梅，草堂先對白頭開。
殘骸已若雞年夢，猶見騷人幾度來。
生查子
作者：王安石
朝代：宋

雨打江南樹。一夜花開無數。綠葉漸成陰，下有遊人歸路。與君相逢處。不道春將暮。把酒祝東風，且莫恁、匆匆去。
生查子·雨打江南树
作者：王安石
朝代：宋
体裁：词

雨打江南树。一夜花开无数。绿叶渐成阴，下有游人归路。与君相逢处。不道春将暮。把酒祝东风，且莫恁、匆匆去。
用前韵戏赠叶致远直讲
作者：王安石
朝代：宋

叶侯越着姓，胄出实楚叶。
缙云虽穷远，冠盖传累叶。
心大有所潜，肩高未尝胁。
飘飘凌云意，强御莫能慑。
辟雍海环流，用汝作舟檝。
开胸出妙义，可发蒙起魇。
词如太阿锋，谁敢触其铗。
听之心凛然，难者口因嗋。
抟飞欲峨峨，锻堕今跕跕。
忘情塞上马，适志梦中蝶。
若金静无求，在冶惟所挟。
载醪但彼惑，馈浆非我谍。
经纶安所施，有寓聊自惬。
棋经看在手，棋诀传满箧。
坐寻棋势打，侧写棋图贴。
携持山林屐，刺擿沟港艓。
一枰尝自副，当热宁忘箑。
反嗤褦襶子，但守一经笈。
亡羊等残生，朽筴何足摺。
欢然值手敌，便与对匕筴。
纵横子堕局，腷膊声出堞。
樵父弛远担，牧奴停晏馌。
旁观各技痒，窃议儿女嗫。
所矜在得丧，闻此更心惵。
熟视笼两手，徐思捻长鬣。
微吟静愔愔，坚坐高帖帖。
未快岩谷叟，斧柯尝烂浥。
趋边耻局缩，穿腹愁危嶪。
或撞关以攻，或觑眼而擪。
或羸行伺击，或猛出追蹑。
垂成忽破坏，中断俄连接。
或外示閒暇，伐事先和燮。
或冒突超越，鼓行令震迭。
或粗见形势，驱除令远蹀。
或开拓疆境，欲并包总摄。
或仅残尺寸，如黑子着靥。
或横溃解散，如尸僵血喋。
或惭如告亡，或喜如献捷。
陷敌未甘虏，报仇方借侠。
讳输宁断头，悔悞乃批颊。
终朝已罢精，既夜未交睫。
翻然悟且嘆，此何宜劫劫。
孟轲恶妨行，陶侃惩废业。
扬雄有前言，韦曜存往牒。
晋臣抑帝手，捘侯何啻涉。
冶城子争道，拒父乃如辄。
争也实逆德，岂如私斗怯。
艺成况穷苦，此殆天所厌。
如今刘与李，伦等安可躐。
试令取一毫，亦乏寸金镊。
以此待君子，未与回参协。
操具投诸江，道耕而德猎。
用前韵戏赠叶致远直讲
作者：王安石
朝代：宋

叶侯越著姓，胄出实楚叶。缙云虽穷远，冠盖传累叶。心大有所潜，肩高未尝胁。飘飘凌云意，强御莫能慑。辟雍海环流，用汝作舟檝。开胸出妙义，可发蒙起魇。词如太阿锋，谁敢触其铗。听之心凛然，难者口因嗋。抟飞欲峨峨，锻堕今跕跕。忘情塞上马，适志梦中蝶。若金静无求，在冶惟所挟。载醪但彼惑，馈浆非我谍。经纶安所施，有寓聊自惬。棋经看在手，棋诀传满箧。坐寻棋势打，侧写棋图贴。携持山林屐，刺擿沟港艓。一枰尝自副，当热宁忘箑。反嗤褦襶子，但守一经笈。亡羊等残生，朽筴何足摺。欢然值手敌，便与对匕筴。纵横子堕局，腷膊声出堞。樵父弛远担，牧奴停晏饁。旁观各技痒，窃议儿女嗫。所矜在得丧，闻此更心惵。熟视笼两手，徐思捻长鬣。微吟静愔愔，坚坐高帖帖。未快岩谷叟，斧柯尝烂浥。趋边耻局缩，穿腹愁危嶪。或撞关以攻，或觑眼而厌。或羸行伺击，或猛出追蹑。垂成忽破坏，中断俄连接。或外示闲暇，伐事先和燮。或冒突超越，鼓行令震叠。或粗见形势，驱除令远蹀。或开拓疆境，欲并包总摄。或仅残尺寸，如黑子著靥。或横溃解散，如尸僵血喋。或惭如告亡，或喜如献捷。陷敌未甘虏，报仇方借侠。讳输宁断头，悔悞乃批颊。终朝已罢精，既夜未交睫。翻然悟且叹，此何直劫劫。孟轲恶妨行，陶侃惩废业。扬雄有前言，韦曜存往牒。晋臣抑帝手，捘侯何啻涉。冶城子争道，拒父乃如辄。争也实逆德，岂如私斗怯。艺成况穷苦，此殆天所厌。如今刘与李，伦等安可躐。试令取一毫，亦乏寸公镊。以此待君子，未与回参协。操具投诸江，道耕而德猎。
用前韵戏赠叶致远直讲
作者：王安石
朝代：宋

叶侯越著姓，胄出实楚叶。缙云虽穷远，冠盖传累叶。心大有所潜，肩高未尝胁。飘飘凌云意，强禦莫能慑。辟雍海环流，用汝作舟楫。开胸出妙义，可发矇起魇。词如太阿锋，谁敢触其铗。听之心凛然，难者口因嗋。抟飞欲峨峨，锻堕今跕跕。忘情塞上马，适志梦中蝶。若金静无求，在冶惟所挟。载醪但彼惑，馈浆非我谍。经纶安所施，有寓聊自惬。棋经看在手，棋诀传满箧。坐寻棋势打，侧写棋图贴。携持山林屐，刺擿沟港艓。一枰尝自副，当热宁忘箑。反嗤褦襶子，但守一经笈。亡羊等残生，朽筴何足摺。欢然值手敌，便与对匕筴。纵横子堕局，腷膊声出堞。樵父弛远担，牧奴停晏馌。旁观各技痒，窃议儿女嗫。所矜在得丧，闻此更心惵。熟视笼两手，徐思撚长鬣。微吟静愔愔，坚坐高帖帖。未快岩谷叟，斧柯尝烂浥。趋边耻局缩，穿腹愁危嶪。或撞关以攻，或觑眼而擪。或羸行伺击，或猛出追蹑。垂成忽破坏，中断俄连接。或外示閒暇，伐事先和燮。或冒突超越，鼓行令震叠。或粗见形势，驱除令远蹀。或开拓疆境，欲并包总摄。或仅残尺寸，如黑子著靥。或横溃解散，如尸僵血喋。或惭如告亡，或喜如献捷。陷敌未甘虏，报仇方借侠。讳输宁断头，悔误乃批颊。终朝已罢精，既夜未交睫。翻然悟且叹，此何宜劫劫。孟轲恶妨行，陶侃惩废业。扬雄有前言，韦曜存往牒。晋臣抑帝手，捘侯何啻涉。冶城子争道，拒父乃如辄。争也实逆德，岂如私斗怯。艺成况穷苦，此殆天所厌。如今刘与李，伦等安可躐。试令取一毫，亦乏寸金镊。以此待君子，未与回参协。操具投诸江，道耕而德猎。
用前韵戲贈葉致遠直講
作者：王安石
朝代：宋

葉侯越著姓，胄出實楚葉。
縉雲雖窮遠，冠蓋傳累葉。
心大有所潛，肩高未嘗脅。
飄飄凌雲意，强禦莫能懾。
辟雍海環流，用汝作舟檝。
開胸出妙義，可發矇起魘。
詞如太阿鋒，誰敢觸其鋏。
聽之心凜然，難者口因嗋。
摶飛欲峨峨，鍛墮今跕跕。
忘情塞上馬，適志夢中蝶。
若金靜無求，在冶惟所挾。
載醪但彼惑，饋漿非我諜。
經綸安所施，有寓聊自愜。
棋經看在手，棋訣傳滿篋。
坐尋棋勢打，側寫棋圖貼。
携持山林屐，刺擿溝港艓。
一枰嘗自副，當熱寧忘箑。
反嗤褦襶子，但守一經笈。
亡羊等殘生，朽筴何足摺。
歡然值手敵，便與對匕筴。
縱橫子墮局，腷膊聲出堞。
樵父弛遠擔，牧奴停晏饁。
旁觀各技癢，竊議兒女囁。
所矜在得喪，聞此更心惵。
熟視籠兩手，徐思撚長鬣。
微吟靜愔愔，堅坐高帖帖。
未快巖谷叟，斧柯嘗爛浥。
趨邊耻局縮，穿腹愁危嶪。
或撞關以攻，或覷眼而擪。
或羸行伺擊，或猛出追躡。
垂成忽破壞，中斷俄連接。
或外示閒暇，伐事先和燮。
或冒突超越，鼓行令震疊。
或粗見形勢，驅除令遠蹀。
或開拓疆境，欲并包總攝。
或僅殘尺寸，如黑子著靨。
或橫潰解散，如尸僵血喋。
或慚如告亡，或喜如獻捷。
陷敵未甘虜，報仇方借俠。
諱輸寧斷頭，悔悞乃批頰。
終朝已罷精，既夜未交睫。
翻然悟且嘆，此何宜劫劫。
孟軻惡妨行，陶侃懲廢業。
揚雄有前言，韋曜存往牒。
晉臣抑帝手，捘侯何啻涉。
冶城子爭道，拒父乃如輒。
爭也實逆德，豈如私鬥怯。
藝成况窮苦，此殆天所厭。
如今劉與李，倫等安可躐。
試令取一毫，亦乏寸金鑷。
以此待君子，未與回參協。
操具投諸江，道耕而德獵。
用字謎
作者：王安石
朝代：宋

一月又一月，兩月共半邊。
上有可耕之田，下有長流之川。
一家有六口，兩口不團圓。
用字谜
作者：王安石
朝代：宋
体裁：古风

一月又一月，两月共半边。上有可耕之田，下有长流之川。一家有六口，两口不团圆。
用王微之韵和酬即事书怀
作者：王安石
朝代：宋

秦惜逝者耋，晋嘉良士休。古人皆好乐，哀此岁月遒。嗟我抱愁毒，残年自羁囚。但为兔得蹄，非复天上鸥。虽知林塘美，欲往辄回辀。名园一散策，笑语随觥筹。探题绕梅花，高咏接应刘。宿雨洗荒堑，寒蛟沈老湫。沿洄信画舸，归路子城幽。冬风不改绿，忽见新阳浮。欢事去如梦，嘉时念难留。明发得君句，谓将续前游。语我饮倡乐，不如诗献酬。淮洲奏钟鼛，雅刺德不犹。文墨有真趣，荒淫何足收。来篇信时女，窈窕众所求。兹理傥可谐，华簪为君抽。
用王微之韵和酬即事书怀
作者：王安石
朝代：宋

秦惜逝者耋，晋嘉良士休。
古人皆好乐，哀此岁月遒。
嗟我抱愁毒，残年自羁囚。
但为兔得蹄，非復天上鸥。
虽知林塘美，欲往辄回辀。
名园一散策，笑语随觥筹。
探题绕梅花，高咏接应刘。
宿雨洗荒壍，寒蛟沈老湫。
沿洄信画舸，归路子城幽。
冬风不改绿，忽见新阳浮。
欢事去如梦，嘉时念难留。
明发得君句，谓将续前游。
语我饮倡乐，不如诗献酬。
淮洲奏钟鼛，雅刺德不犹。
文墨有真趣，荒淫何足收。
来篇信时女，窈窕众所求。
兹理傥可谐，华簪为君抽。
用王微之韵和酬即事書懷
作者：王安石
朝代：宋

秦惜逝者耋，晉嘉良士休。
古人皆好樂，哀此歲月遒。
嗟我抱愁毒，殘年自羈囚。
但爲兔得蹄，非復天上鷗。
雖知林塘美，欲往輒回輈。
名園一散策，笑語隨觥籌。
探題繞梅花，高咏接應劉。
宿雨洗荒壍，寒蛟沈老湫。
沿洄信畫舸，歸路子城幽。
冬風不改綠，忽見新陽浮。
歡事去如夢，嘉時念難留。
明發得君句，謂將續前遊。
語我飲倡樂，不如詩獻酬。
淮洲奏鍾鼛，雅刺德不猶。
文墨有真趣，荒淫何足收。
來篇信時女，窈窕衆所求。
茲理儻可諧，華簪爲君抽。
田单
作者：王安石
朝代：宋

愍王万乘齐，走死区区燕。
田单一即墨，扫敌如风旋。
舞鸟怪不测，腾牛怒无前。
飘飖乐毅去，磊砢功名传。
掘葬与劓降，论乃愧儒先。
深诚可奋士，王蠋岂非贤。
田单
作者：王安石
朝代：宋

湣王万乘齐，走死区区燕。田单一即墨，扫敌如风旋。舞鸟怪不测，腾牛怒无前。飘颻乐毅去，磊砢功名传。掘葬与劓降，论乃愧儒先。深诚可奋土，王蠋岂非贤。
田单
作者：王安石
朝代：宋

湣王万乘齐，走死区区燕。田单一即墨，扫敌如风旋。舞鸟怪不测，腾牛怒无前。飘飖乐毅去，磊砢功名传。掘葬与劓降，论乃愧儒先。深诚可奋士，王蠋岂非贤。
田單
作者：王安石
朝代：宋

湣王萬乘齊，走死區區燕。
田單一即墨，掃敵如風旋。
舞鳥怪不測，騰牛怒無前。
飄颻樂毅去，磊砢功名傳。
掘葬與劓降，論乃愧儒先。
深誠可奮士，王蠋豈非賢。
留題微之廨中清輝閣
作者：王安石
朝代：宋

故人名字在瀛洲，邂逅低徊向此留。
鷗鳥一雙隨坐嘯，荷花十丈對冥搜。
水涵樽俎清如洗，山染衣巾翠欲流。
宣室應疑鬼神事，知君能復幾來遊。
留題曲親盆山
作者：王安石
朝代：宋

巧與天成未覺殊，國工施手豈須臾。
根連滄海蓬萊闊，勢壓黄河砥柱孤。
坐上煙嵐生紫翠，影中樓閣見青朱。
爲山觀水皆良喻，誰向君家識所趨。
留题微之廨中清辉阁
作者：王安石
朝代：宋
体裁：七言律诗

故人名字在瀛洲，邂逅低徊向此留。鸥鸟一双随坐啸，荷花十丈对冥搜。水涵樽俎清如洗，山染衣巾翠欲流。宣室应疑鬼神事，知君能复几来游。
留题微之廨中清辉阁
作者：王安石
朝代：宋

故人名字在瀛洲，邂逅低徊向此留。
鸥鸟一双随坐啸，荷花十丈对冥搜。
水涵樽俎清如洗，山染衣巾翠欲流。
宣室应疑鬼神事，知君能復几来游。
留题曲亲盆山
作者：王安石
朝代：宋
体裁：七言律诗

巧与天成未觉殊，国工施手岂须臾。根连沧海蓬莱阔，势压黄河砥柱孤。坐上烟岚生紫翠，影中楼阁见青朱。为山观水皆良喻，谁向君家识所趋。
疊翠亭
作者：王安石
朝代：宋

煙籠遠浦迷芳草，日照澄湖浸碧峰。
幸有清樽堪酩酊，忍陪良友不從容。
疟起舍弟尚未已示道原
作者：王安石
朝代：宋
体裁：五言律诗

侧足呻吟地，连甍瘴疟秋。穷乡医自绌，小市药难求。肝胆疑俱破，筋骸漫独瘳。惭君远从我，契阔每同忧。
疥
作者：王安石
朝代：宋

浮阳燥欲出，阴湿与之战。燥湿相留连，虫出乃投间。搔肤血至股，解衣燎炉炭。方其惬心时，更自无可患。呼医急治之，莫惜千金散。有乐即有苦，惬心非所愿。
疥
作者：王安石
朝代：宋

浮阳燥欲出，阴湿与之战。
燥湿相留连，虫出乃投间。
搔肤血至股，解衣燎鑪炭。
方其惬心时，更自无可患。
呼医急治之，莫惜千金散。
有乐即有苦，惬心非所愿。
疥
作者：王安石
朝代：宋

浮陽燥欲出，陰濕與之戰。
燥濕相留連，蟲出乃投間。
搔膚血至股，解衣燎鑪炭。
方其愜心時，更自無可患。
呼醫急治之，莫惜千金散。
有樂即有苦，愜心非所願。
病中睡起折杏花数枝二首
作者：王安石
朝代：宋

独卧南窗榻，翛然五六旬。已闻邻杏好，故挽一枝春。独卧无心起，春风闭寂寥。鸟声谁唤汝，屋角故相撩。
病中睡起折杏花数枝二首·其一
作者：王安石
朝代：宋
体裁：五言绝句

独卧南窗榻，翛然五六旬。已闻邻杏好，故挽一枝春。
病中睡起折杏花数枝二首·其二
作者：王安石
朝代：宋
体裁：五言绝句

独卧无心起，春风闭寂寥。鸟声谁唤汝，屋角故相撩。
病中睡起折杏花數枝二首·其一
作者：王安石
朝代：宋

獨卧南窗榻，翛然五六旬。
已聞鄰杏好，故挽一枝春。
病中睡起折杏花數枝二首·其二
作者：王安石
朝代：宋

獨卧無心起，春風閉寂寥。
鳥聲誰喚汝，屋角故相撩。
病起
作者：王安石
朝代：宋

稚金敷新凉，老火灺残浊。桃枝暖淟涊，散发曦晓捉。烦痾脱然愈，静若遗身觉。移榻欹独眠，欣佳恐难数。
病起
作者：王安石
朝代：宋

稚金敷新凉，老火灺残浊。
桃枝暖淟涊，散髮晞晓捉。
烦痾脱然愈，静若遗身觉。
移榻欹独眠，欣佳恐难数。
病起
作者：王安石
朝代：宋

稚金敷新凉，老火灺残浊。桃枝煖淟涊，散发晞晓捉。烦痾脱然愈，静若遗身觉。移榻攲独眠，欣佳恐难数。
病起
作者：王安石
朝代：宋

稚金敷新凉，老火灺殘濁。
桃枝煖淟涊，散髮晞曉捉。
煩痾脫然愈，靜若遺身覺。
移榻欹獨眠，欣佳恐難數。
病起过宝觉
作者：王安石
朝代：宋
体裁：五言绝句

执手乍欣怅，霜毛应更新。依然旧童子，却想梦前身。
病起過寶覺
作者：王安石
朝代：宋

執手乍欣悵，霜毛應更新。
依然舊童子，却想夢前身。
瘧起舍弟尚未已示道原
作者：王安石
朝代：宋

側足呻吟地，連甍瘴瘧秋。
窮鄉醫自絀，小市藥難求。
肝膽疑俱破，筋骸漫獨瘳。
慚君遠從我，契闊每同憂。
癸卯追感正月十五事
作者：王安石
朝代：宋

正月端門夜，金輿縹緲中。
傳觴三鼓罷，縱觀萬人同。
警蹕聲如在，嬉遊事已空。
但令千載後，追咏太平功。
癸卯追感正月十五事
作者：王安石
朝代：宋
体裁：五言律诗

正月端门夜，金舆缥缈中。传觞三鼓罢，纵观万人同。警跸声如在，嬉游事已空。但令千载后，追咏太平功。
癸卯追感正月十五事
作者：王安石
朝代：宋

正月端门夜，金舆缥缈中。传觞三鼓罢，纵观万人同。警跸声如在，嬉游事已空。但令千载後，追咏太平功。
登中茅公
作者：王安石
朝代：宋

翛然杖履出尘嚣，鸡犬无声到泬寥。欲见五芝茎叶老，尚攀三鹤羽翰遥。容溪路转迷横彴，仙几风来得堕樵。兴罢日斜归亦懒，更磨碑藓认前朝。
登中茅山
作者：王安石
朝代：宋
体裁：七言律诗

翛然杖屦出尘嚣，鸡犬无声到泬寥。欲见五芝茎叶老，尚攀三鹤羽翰遥。容溪路转迷横彴，仙几风来得堕樵。兴罢日斜归亦懒，更磨碑藓认前朝。
登中茅山
作者：王安石
朝代：宋

翛然杖屨出塵囂，雞犬無聲到泬寥。
欲見五芝莖葉老，尚攀三鶴羽翰遥。
容溪路轉迷橫彴，仙几風來得墮樵。
興罷日斜歸亦懶，更磨碑蘚認前朝。
登大茅山
作者：王安石
朝代：宋
体裁：七言律诗

一峰高出众山颠，疑隔尘沙道里千。俯视烟云来不极，仰攀萝茑去无前。人间已换嘉平帝，地下谁通句曲天。陈迹是非今草莽，纷纷流俗尚师仙。
登大茅山
作者：王安石
朝代：宋

一峰高出衆山顛，疑隔塵沙道里千。
俯視煙雲來不極，仰攀蘿蔦去無前。
人間已換嘉平帝，地下誰通句曲天。
陳迹是非今草莽，紛紛流俗尚師仙。
登宝公塔
作者：王安石
朝代：宋

倦童疲马放松门，自把长筇倚石根。江月转空为白昼。岭云分暝与黄昏。鼠摇岑寂声随起，鸦矫荒寒影对翻。当此不知谁客主，道人忘我我忘言。
登宝公塔
作者：王安石
朝代：宋
体裁：七言律诗

倦童疲马放松门，自把长筇倚石根。江月转空为白昼，岭云分暝与黄昏。鼠摇岑寂声随起，鸦矫荒寒影对翻。当此不知谁客主，道人忘我我忘言。
登寶公塔
作者：王安石
朝代：宋

倦童疲馬放松門，自把長筇倚石根。
江月轉空爲白晝，嶺雲分暝與黄昏。
鼠摇岑寂聲隨起，鴉矯荒寒影對翻。
當此不知誰客主，道人忘我我忘言。
登小茅山
作者：王安石
朝代：宋
体裁：七言律诗

扪萝路到半天穷，下视淮洲杳霭中。物外真游来几席，人间荣愿付苓通。白云坐处龙池杳，明月归时鹤驭空。回首三君谁更似，子房家世有高风。
登小茅山
作者：王安石
朝代：宋

捫蘿路到半天窮，下視淮洲杳靄中。
物外真游來几席，人間榮願付苓通。
白雲坐處龍池杳，明月歸時鶴馭空。
回首三君誰更似，子房家世有高風。
登景德塔
作者：王安石
朝代：宋

放身千仞高，北望太行山。邑屋如蚁冢，蔽亏尘雾间。念此屋中人，当复几人闲。鸡鸣起四散，暮夜相与还。物物各自我，谁为贤与顽。贱气即易凌，贵气即难攀。愧予心未齐，俛首一破颜。
登景德塔
作者：王安石
朝代：宋

放身千仞高，北望太行山。
邑屋如螘冢，蔽亏尘雾间。
念此屋中人，当復几人闲。
鸡鸣起四散，暮夜相与还。
物物各自我，谁为贤与顽。
贱气即易凌，贵气即难攀。
愧予心未齐，俛首一破颜。
登景德塔
作者：王安石
朝代：宋

放身千仞高，北望太行山。
邑屋如螘冢，蔽虧塵霧間。
念此屋中人，當復幾人閑。
雞鳴起四散，暮夜相與還。
物物各自我，誰爲賢與頑。
賤氣即易凌，貴氣即難攀。
愧予心未齊，俛首一破顔。
登景德塔
作者：王安石
朝代：宋

放身千仞高，北望太行山。
邑屋如螘蚁，蔽亏尘雾间。
念此屋中人，当复几人闲。
鸡鸣起四散，暮夜相与还。
物物各自我，谁为贤与顽。
贱气即易凌，贵气即难攀。
愧予心未齐，俛首一破颜。
登西楼
作者：王安石
朝代：宋

楼影侵云百尺斜，行人楼上忆天涯。情多自悔登临数，目极应惊怅望赊。一曲平芜连古树，半分残日带明霞。潘郎何用悲秋色，只此伤春发已华。
登西楼
作者：王安石
朝代：宋

楼影侵云百尺斜，行人楼上忆天涯。情多自悔登临数，目极应惊怅望赊。一曲平芜连古树，半分残日带明霞。潘郎何用悲秋色，祇此伤春发已华。
登西楼
作者：王安石
朝代：宋

楼影侵云百尺斜，行人楼上忆天涯。
情多自悔登临数，目极应惊怅望赊。
一曲平芜连古树，半分残日带明霞。
潘郎何用悲秋色，祇此伤春髮已华。
登西樓
作者：王安石
朝代：宋

樓影侵雲百尺斜，行人樓上憶天涯。
情多自悔登臨數，目極應驚悵望賒。
一曲平蕪連古樹，半分殘日带明霞。
潘郎何用悲秋色，祇此傷春髮已華。
登越州城楼
作者：王安石
朝代：宋
体裁：古风

越山长青水长白，越人长家山水国。可怜客子无定宅，一梦三年今复北。浮云缥缈抱城楼，东望不见空回头。人间未有归耕处，早晚重来此地游。
登越州城楼
作者：王安石
朝代：宋

越山长青水长白，越人长家山水国。
可怜客子无定宅，一梦三年今復北。
浮云缥缈抱城楼，东望不见空回头。
人间未有归耕处，早晚重来此地游。
登越州城樓
作者：王安石
朝代：宋

越山長青水長白，越人長家山水國。
可憐客子無定宅，一夢三年今復北。
浮雲縹緲抱城樓，東望不見空回頭。
人間未有歸耕處，早晚重來此地遊。
登飛來峰
作者：王安石
朝代：宋

飛來山上千尋塔，聞說鷄鳴見日昇。
不畏浮雲遮望眼，自緣身在最高層。
登飞来峰
作者：王安石
朝代：宋

飞来山上千寻塔，闻说鷄鸣见日昇。
不畏浮云遮望眼，自缘身在最高层。
登飞来峰
作者：王安石
朝代：宋

飞来山上千寻塔，闻说鸡鸣见日升。
不畏浮云遮望眼，只缘身在最高层。
登飞来峰
作者：王安石
朝代：宋
体裁：诗

飞来山上千寻塔，闻说鸡鸣见日升。不畏浮云遮望眼，自缘身在最高层。
登飞来峰
作者：王安石
朝代：宋

飞来山上千寻塔，闻说鸡鸣见日升。（飞来山一作：飞来峰）不畏浮云遮望眼，只缘身在最高层。（只缘一作：自缘）
登飞来峰
作者：王安石
朝代：宋

飞来峰上千寻塔，闻说鸡鸣见日升。
不畏浮云遮望眼，只缘身在最高层。
發廩
作者：王安石
朝代：宋

先王有經制，頒賫上所行。
後世不復古，貧窮主兼并。
非民獨如此，爲國頼以成。
築臺尊寡婦，入粟至公卿。
我嘗不忍此，願見井地平。
大意苦未就，小官苟營營。
三年佐荒州，市有棄餓嬰。
駕言發富藏，云以救鰥惸。
崎嶇山谷間，百室無一盈。
鄉豪已云然，罷弱安可生。
茲地昔豐實，土沃人良耕。
他州或呰窳，貧富不難評。
豳詩出周公，根本詎宜輕。
願書七月篇，一寤上聰明。
發粟至石陂寺
作者：王安石
朝代：宋

驀水穿山近更賒，三更燃火飯僧家。
乘田有秩難逃責，從事雖勤敢嘆嗟。
發館陶
作者：王安石
朝代：宋

促轡數殘更，似聞雞一鳴。
春風馬上夢，沙路月中行。
笳鼓遠多思，衣裘寒始輕。
稍知田父穩，燈火閉柴荆。
白云
作者：王安石
朝代：宋
体裁：古风

英英白云浮在天，下无根蒂旁无连。西风来吹欲消散，落日起望心悠然。愿回羲和借光景，常使秀色当檐边。时来不道能为雨，直以无心最可怜。
白云然师
作者：王安石
朝代：宋
体裁：五言律诗

白首一山中，形骸槁木同。苔争庵径路，云补衲穿空。尘土随车辙，波涛信柂工。昏昏老南北，应谢此高风。
白日不照物
作者：王安石
朝代：宋
体裁：古风

白日不照物，浮云在寥廓。风涛吹黄昏，屋瓦更纷泊。行观蔡河上，负土私力弱。隋堤散万家，乱若春蚕箔。仍闻决数道，且用宽城郭。妇子夜号呼，西南漫为壑。
白日不照物
作者：王安石
朝代：宋

白日不照物，浮雲在寥廓。
風濤吹黄昏，屋瓦更紛泊。
行觀蔡河上，負土私力弱。
隋堤散萬家，亂若春蠶箔。
仍聞决數道，且用寬城郭。
婦子夜號呼，西南漫爲壑。
白沟行
作者：王安石
朝代：宋
体裁：古风

白沟河边蕃塞地，送迎蕃使年年事。蕃使常来射狐兔，汉兵不道传烽燧。万里锄耰接塞垣，幽燕桑叶暗川原。棘门灞上徒儿戏，李牧廉颇莫更论。
白沟行
作者：王安石
朝代：宋

白沟河边蕃塞地，送迎蕃使年年事。蕃马常来射狐兔，汉兵不道传烽燧。万里鉏耰接塞垣，幽燕桑叶暗川原。棘门灞上徒儿戏，李牧廉颇莫更论。
白溝行
作者：王安石
朝代：宋

白溝河邊蕃塞地，送迎蕃使年年事。
蕃使常來射狐兔，漢兵不道傳烽燧。
萬里鋤耰接塞垣，幽燕桑葉暗川原。
棘門灞上徒兒戲，李牧廉頗莫更論。
白紵山
作者：王安石
朝代：宋

白紵衆山頂，江湖所縈带。
浮雲卷晴明，可見九州外。
肩輿上寒空，置酒故人會。
峰巒張錦繡，草木吹竽籟。
登臨信地險，俯仰知天大。
留歡薄日晚，起視飛鳥背。
殘年苦局束，往事嗟摧壞。
歌舞不可求，桓公井空在。
白纻山
作者：王安石
朝代：宋
体裁：古风

白纻众山顶，江湖所萦带。浮云卷晴明，可见九州外。肩舆上寒空，置酒故人会。峰峦张锦绣，草木吹竽籁。登临信地险，俯仰知天大。留欢薄日晚，起视飞鸟背。残年苦局束，往事嗟摧坏。歌舞不可求，桓公井空在。
白雲
作者：王安石
朝代：宋

英英白雲浮在天，下無根蒂旁無連。
西風來吹欲消散，落日起望心悠然。
願回羲和借光景，常使秀色當檐邊。
時來不道能爲雨，直以無心最可憐。
白雲然師
作者：王安石
朝代：宋

白首一山中，形骸槁木同。
苔爭庵徑路，雲補衲穿空。
塵土隨車轍，波濤信柂工。
昏昏老南北，應謝此高風。
白鶴吟示覺海元公
作者：王安石
朝代：宋

白鶴聲可憐，紅鶴聲可惡。
白鶴靜無匹，紅鶴喧無數。
白鶴招不來，紅鶴揮不去。
長松受穢死，乃以紅鶴故。
北山道人曰，美者自美，吾何爲而喜。
惡者自惡，吾何爲而怒。
去自去耳，吾何闕而追。
來自來耳，吾何妨而拒。
吾豈厭喧而求靜，吾豈好丹而非素。
汝謂松死吾無依邪，吾方捨陰而坐露。
白鷗
作者：王安石
朝代：宋

江鷗好羽毛，玉雪無塵垢。
滅沒波浪間，生涯亦何有。
雄雌屢驚矯，機弋常紛糾。
顧我獨無心，相隨如得友。
飄然紛華地，此物乖隔久。
白髮望東南，春江綠如酒。
白鸥
作者：王安石
朝代：宋

江鸥好羽毛，玉雪无尘垢。灭没波浪间，生涯亦何有。雄雌屡惊矫，机弋常纷纠。顾我独无心，相随如得友。飘然纷华地，此物乖隔久。白发望东南，春江绿如酒。
白鸥
作者：王安石
朝代：宋

江鸥好羽毛，玉雪无尘垢。
灭没波浪间，生涯亦何有。
雄雌屡惊矫，机弋常纷纠。
顾我独无心，相随如得友。
飘然纷华地，此物乖隔久。
白髮望东南，春江绿如酒。
白鹤吟示觉海元公
作者：王安石
朝代：宋

白鹤声可怜，红鹤声可恶。
白鹤静无匹，红鹤喧无数。
白鹤招不来，红鹤挥不去。
长松受秽死，乃以红鹤故。
北山道人曰，美者自美，吾何为而喜。
恶者自恶，吾何为而怒。
去自去耳，吾何阙而追。
来自来耳，吾何妨而拒。
吾岂厌喧而求静，吾岂好丹而非素。
汝谓松死吾无依邪，吾方舍阴而坐露。
白鹤吟示觉海元公
作者：王安石
朝代：宋

白鹤声可怜，红鹤声可恶。
白鹤静无匹，红鹤喧无数。
百鹤招不来，红鹤挥不去。
长松受秽死，乃以红鹤故。
北山道人曰，美者自美，吾何为而喜。
恶者自恶，吾何为而怒。
去自去耳，吾何阙而追。
来自来耳，吾何妨而拒。
吾岂厌喧而求静，吾岂好丹而非素。
汝谓松死吾无依邪，吾方舍阴而坐露。
皇祐庚寅自临川如钱塘过宿此嘉祐戊辰自番阳归临川再宿金峰
作者：王安石
朝代：宋
体裁：七言绝句

十年再宿金峰下，身世飘然岂自知。山谷有灵应笑我，纷纷南北欲何为。
皇祐庚寅自臨川如錢塘過宿此嘉祐戊辰自番陽歸臨川再宿金峰
作者：王安石
朝代：宋

十年再宿金峰下，身世飄然豈自知。
山谷有靈應笑我，紛紛南北欲何爲。
相国寺启同天节道场行香院观戏者
作者：王安石
朝代：宋

侏优戏场中，一贵復一贱。
心知本自同，所以无欣怨。
相国寺启向天节道场行香院观戏者
作者：王安石
朝代：宋
体裁：古风

侏优戏场中，一贵复一贱。心知本自同，所以无欣怨。
相國寺啟同天節道場行香院觀戲者
作者：王安石
朝代：宋

侏優戲場中，一貴復一賤。
心知本自同，所以無欣怨。
相州古瓦砚
作者：王安石
朝代：宋
体裁：七言绝句

吹尽西陵歌舞尘，当时屋瓦始称珍。甄陶往往成今手，尚托声名动世人。
相州古瓦砚
作者：王安石
朝代：宋

吹尽西陵歌舞尘，当时屋瓦始称珍。
甄陶往往成今手，尚託声名动世人。
相州古瓦硯
作者：王安石
朝代：宋

吹盡西陵歌舞塵，當時屋瓦始稱珍。
甄陶往往成今手，尚託聲名動世人。
相送行效张籍
作者：王安石
朝代：宋

一车南，一车北，身世匆匆俱有役。
忆昔论心两绸缪，那知相送不得留。
但闻马嘶觉已远，欲望应须上前坂。
秋风忽起吹泥尘，双目空回不见人。
相送行效张籍
作者：王安石
朝代：宋
体裁：古风

一车南，一车北，身世悤悤俱有役。忆昔论心两绸缪，那知相送不得留。但闻马嘶觉已远，欲望应须上前坂。秋风忽起吹泥尘，双目空回不见人。
相送行效張籍
作者：王安石
朝代：宋

一車南，一車北，身世悤悤俱有役。
憶昔論心兩綢繆，那知相送不得留。
但聞馬嘶覺已遠，欲望應須上前坂。
秋風忽起吹泥塵，雙目空回不見人。
省中二首
作者：王安石
朝代：宋

万事悠悠心自知，强颜于世转参差。移床独卧秋风里，静看蜘蛛结网丝。大梁春雪满城泥，一马常瞻落日归。身世自知还自笑，悠悠三十九年非。
省中二首
作者：王安石
朝代：宋

万事悠悠心自知，强颜於世转参差。移床独卧秋风里，静看蜘蛛结网丝。
省中二首·其一
作者：王安石
朝代：宋

万事悠悠心自知，强颜于世转参差。
移床独卧秋风裏，静看蜘蛛结网丝。
省中二首·其一
作者：王安石
朝代：宋

万事悠悠心自知，强颜于世转参差。移床独卧秋风里，静看蜘蛛结网丝。
省中二首·其一
作者：王安石
朝代：宋

萬事悠悠心自知，强顔於世轉參差。
移床獨卧秋風裏，靜看蜘蛛結網絲。
省中二首·其二
作者：王安石
朝代：宋
体裁：七言绝句

大梁春雪满城泥，一马常瞻落日归。身世自知还自笑，悠悠三十九年非。
省中二首·其二
作者：王安石
朝代：宋

大梁春雪滿城泥，一馬常瞻落日歸。
身世自知還自笑，悠悠三十九年非。
省中沈文通厅事
作者：王安石
朝代：宋
体裁：七言绝句

竹上秋风吹网丝，角门常闭吏人稀。萧萧一榻卷书坐，直到日斜骑马归。
省中沈文通廳事
作者：王安石
朝代：宋

竹上秋風吹網絲，角門常閉吏人稀。
蕭蕭一榻卷書坐，直到日斜騎馬歸。
省兵
作者：王安石
朝代：宋

有客語省兵，兵省非所先。
方今將不擇，獨以兵乘邊。
前攻已破散，後距方完堅。
以衆亢彼寡，雖危猶幸全。
將既非其才，議又不得專。
兵少敗孰繼，胡來飲秦川。
萬一雖不爾，省兵當何緣。
驕惰習已久，去歸豈能田。
不田亦不桑，衣食猶兵然。
省兵豈無時，施置有後前。
王功所由起，古有七月篇。
百官勤儉慈，勞者已息肩。
游民慕草野，歲熟不在天。
擇將付以職，省兵果有年。
省兵
作者：王安石
朝代：宋
体裁：古风

有客语省兵，兵省非所先。方今将不择，独以兵乘边。前攻已破散，后距方完坚。以众亢彼寡，虽危犹幸全。将既非其才，议又不得专。兵少败孰继，胡来饮秦川。万一虽不尔，省兵当何缘。骄惰习已久，去归岂能田。不田亦不桑，衣食犹兵然。省兵岂无时，施置有后前。王功所由起，古有七月篇。百官勤俭慈，劳者已息肩。游民慕草野，岁熟不在天。择将付以职，省兵果有年。
省兵
作者：王安石
朝代：宋

有客语省兵，兵省非所先。
方今将不择，独以兵乘边。
前攻已破散，後距方完坚。
以众亢彼寡，虽危犹幸全。
将既非其才，议又不得专。
兵少败孰继，胡来饮秦川。
万一虽不尔，省兵当何缘。
骄惰习已久，去归岂能田。
不田亦不桑，衣食犹兵然。
省兵岂无时，施置有後前。
王功所由起，古有七月篇。
百官勤俭慈，劳者已息肩。
游民慕草野，岁熟不在天。
择将付以职，省兵果有年。
真人
作者：王安石
朝代：宋

予常值真人，能藏毒而宁。能纳秽若净，能易膻使馨。能解身赫赫，能逆如冥冥。日唯汝心撄，而汝耳目荧。廓然而无营，其孰扰汝灵。神奇实主汝，厥通莫之令。嘻予岂不知，黄帝与焦螟。死心而废形，乃可少闻霆。顾今亲遘之，於吾独剽聆。刳心事斯语，自儆以书铭。
真人
作者：王安石
朝代：宋

予常值真人，能藏毒而宁。能纳秽若净，能易膻使馨。能解身赫赫，能逆知冥冥。日唯汝心撄，而汝耳目荧。廓然而无营，其孰扰汝灵。神奇实主汝，厥通莫之令。嘻予岂不知，黄帝与焦螟。死心而废形，乃可少闻霆。顾今亲遘之，于吾独剽聆。刳心事斯语，自儆以书铭。
真人
作者：王安石
朝代：宋

予常值真人，能藏毒而宁。
能纳秽若浄，能易羶使馨。
能解身赫赫，能逆知冥冥。
日唯汝心撄，而汝耳目荧。
廓然而无营，其孰扰汝灵。
神奇实主汝，厥通莫之令。
嘻予岂不知，黄帝与焦螟。
死心而废形，乃可少闻霆。
顾今亲遘之，于吾独剽聆。
刳心事斯语，自儆以书铭。
真人
作者：王安石
朝代：宋

予常值真人，能藏毒而寧。
能納穢若浄，能易羶使馨。
能解身赫赫，能逆知冥冥。
日唯汝心攖，而汝耳目熒。
廓然而無營，其孰擾汝靈。
神奇實主汝，厥通莫之令。
嘻予豈不知，黄帝與焦螟。
死心而廢形，乃可少聞霆。
顧今親遘之，於吾獨剽聆。
刳心事斯語，自儆以書銘。
真州东园作
作者：王安石
朝代：宋
体裁：七言绝句

十年历遍人间事，却绕新花认故丛。南北此身知几日，山川长在泪痕中。
真州東園作
作者：王安石
朝代：宋

十年歷遍人間事，却繞新花認故叢。
南北此身知幾日，山川長在淚痕中。
真州馬上作
作者：王安石
朝代：宋

身隨饑馬日中行，眼入風沙困欲盲。
心氣已勞形亦弊，自憐於世欲何營。
真州马上作
作者：王安石
朝代：宋
体裁：七言绝句

身随饥马日中行，眼入风沙困欲盲。心气已劳形亦弊，自怜于世欲何营。
真州马上作
作者：王安石
朝代：宋

身随饥马日中行，眼入风沙困欲盲。
心气已劳形亦弊，自怜於世欲何营。
石竹花
作者：王安石
朝代：宋

春归幽谷始成丛，地面芬敷浅浅红。
车马不临谁见赏，可怜亦解度春度。
石竹花
作者：王安石
朝代：宋
体裁：七言绝句

春归幽谷始成丛，地面芬敷浅浅红。车马不临谁见赏，可怜亦解度春风。
石竹花
作者：王安石
朝代：宋

春歸幽谷始成叢，地面芬敷淺淺紅。
車馬不臨誰見賞，可憐亦解度春風。
石竹花
作者：王安石
朝代：宋

退公詩酒樂華年，欲取幽芳近綺筵。
種玉亂抽青節瘦，刻繒輕染絳花圓。
風霜不放飄零早，雨露應從愛惜偏。
已向美人衣上並，更留佳客賦嬋娟。
石竹花
作者：王安石
朝代：宋
体裁：七言律诗

退公诗酒乐华年，欲取幽芳近绮筵。种玉乱抽青节瘦，刻缯轻染绛花圆。风霜不放飘零早，雨露应从爱惜偏。已向美人衣上并，更留佳客赋婵娟。
石竹花
作者：王安石
朝代：宋

退公诗酒乐华年，欲取幽芳近绮筵。
种玉乱抽青节瘦，刻缯轻染绛花圆。
风霜不放飘零早，雨露应从爱惜偏。
已向美人衣上绣，更留佳客赋婵娟。
石竹花
作者：王安石
朝代：宋
体裁：七言绝句

麝香眠后露檀匀，绣在罗衣色未真。斜倚细丛如有恨，冷摇数朵欲无春。
石竹花
作者：王安石
朝代：宋

麝香眠後露檀勻，繡在羅衣色未真。
斜倚細叢如有恨，冷摇數朵欲無春。
破冢二首
作者：王安石
朝代：宋

埋没残碑草自春，旋风时出地中尘。墦间夜半分珠玉，犹是当时乞祭人。残椁穿来欲几春，萧萧长草没骐驎。墦间或有樵苏客，未必他年醉饱人。
破冢二首·其一
作者：王安石
朝代：宋

埋沒殘碑草自春，旋風時出地中塵。
墦間夜半分珠玉，猶是當時乞祭人。
破冢二首·其一
作者：王安石
朝代：宋
体裁：七言绝句

埋没残碑草自春，旋风时出地中尘。墦间夜半分珠玉，犹是当时乞祭人。
破冢二首·其二
作者：王安石
朝代：宋
体裁：七言绝句

残椁穿来欲几春，萧萧长草没骐驎。墦间或有樵苏客，未必他年醉饱人。
破冢二首·其二
作者：王安石
朝代：宋

殘槨穿來欲幾春，蕭蕭長草沒騏驎。
墦間或有樵蘇客，未必他年醉飽人。
碧芜
作者：王安石
朝代：宋
体裁：五言绝句

碧芜平野旷，黄菊晚村深。客倦留甘饮，身闲累苦吟。
碧蕪
作者：王安石
朝代：宋

碧蕪平野曠，黄菊晚村深。
客倦留甘飲，身閑累苦吟。
示俞处士
作者：王安石
朝代：宋

鲁山眉宇人不见，只有歌辞来向东。借问楼前踏于蒍，何如云卧唱松风。
示俞处士
作者：王安石
朝代：宋
体裁：七言绝句

鲁山眉宇人不见，只有歌辞来向东。借问楼前踏于蔿，何如云卧唱松风。
示俞秀老
作者：王安石
朝代：宋

繚繞山如涌翠波，人家一半在煙蘿。
時豐笑語春聲早，地僻追尋野興多。
窣堵朱甍開北向，招提素脊隠西阿。
暮年要與君携手，處處相煩作好歌。
示俞秀老
作者：王安石
朝代：宋
体裁：七言律诗

缭绕山如涌翠波，人家一半在烟萝。时丰笑语春声早，地僻追寻野兴多。窣堵朱甍开北向，招提素脊隐西阿。暮年要与君携手，处处相烦作好歌。
示俞秀老
作者：王安石
朝代：宋

缭绕山如涌翠波，人家一半在烟萝。
时丰笑语春声早，地僻追寻野兴多。
窣堵朱甍开北向，招提素脊隠西阿。
暮年要与君携手，处处相烦作好歌。
示俞秀老二首
作者：王安石
朝代：宋

不见故人天际舟，小亭残日更回头。缲成白雪三千丈，细草孤云一片愁。君诗何以解人愁，初日红蕖碧水流。未怕元刘妨独步，每思陶谢与同游。
示俞秀老二首·其一
作者：王安石
朝代：宋

不見故人天際舟，小亭殘日更回頭。
繰成白雪三千丈，細草孤雲一片愁。
示俞秀老二首·其一
作者：王安石
朝代：宋
体裁：七言绝句

不见故人天际舟，小亭残日更回头。缲成白雪三千丈，细草孤云一片愁。
示俞秀老二首·其二
作者：王安石
朝代：宋

君詩何以解人愁，初日紅蕖碧水流。
未怕元劉妨獨步，每思陶謝與同遊。
示俞秀老二首·其二
作者：王安石
朝代：宋
体裁：七言绝句

君诗何以解人愁，初日红蕖碧水流。未怕元刘妨独步，每思陶谢与同游。
示俞處士
作者：王安石
朝代：宋

魯山眉宇人不見，只有歌辭來向東。
借問樓前踏于蔿，何如雲卧唱松風。
示元度
作者：王安石
朝代：宋

今年鍾山南，隨分作園囿。
鑿池搆吾廬，碧水寒可漱。
溝西雇丁壯，擔土爲培塿。
扶疏三百株，蒔梀最高茂。
不求鵷雛實，但取易成就。
中空一丈地，斬木令結搆。
五楸東都來，斸以遶簷溜。
老來厭世語，深卧塞門竇。
贖魚與之游，餵鳥見如舊。
獨當邀之子，商略終宇宙。
更待春日長，黄鸝弄清晝。
示元度
作者：王安石
朝代：宋

今年钟山南，随分作园囿。凿池搆吾庐，碧水寒可漱。沟西雇丁壮，担土为培塿。扶疏三百株，莳梀最高茂。不求鹓雏实，但取易成就。中空一丈地，斩木令结搆。五楸东都来，斸以绕檐溜。老来厌世语，深卧塞门窦。赎鱼与之游，喂鸟见如旧。独当邀之子，商略终宇宙。更待春日长，黄鹂弄清昼。
示元度
作者：王安石
朝代：宋

今年钟山南，随分作园囿。
凿池构吾庐，碧水寒可漱。
沟西雇丁壮，担土为培塿。
扶疏三百株，莳梀最高茂。
不求鹓雏实，但取易成就。
中空一丈地，斩木令结构。
五楸东都来，斸以遶檐溜。
老来厌世语，深卧塞门窦。
赎鱼与之游，餵鸟见如旧。
独当邀之子，商略终宇宙。
更待春日长，黄鹂弄清昼。
示元度
作者：王安石
朝代：宋

今年锺山南，随分作园囿。凿池构吾庐，碧水寒可漱。沟西雇丁壮，担土为培塿。扶疏三百株，莳梀最高茂。不求鵷鶵实，但取易成就。中空一丈地，斩木令结构。五楸东都来，斸以遶檐溜。老来厌世语，深卧塞门窦。赎鱼与之游，喂鸟见如旧。独当邀之子，商略终宇宙。更待春日长，黄鹂弄清昼。
示公佐
作者：王安石
朝代：宋

残生伤性老枕书，年少东来复起予。各据槁梧同不寐，偶然闻雨落阶除。
示公佐
作者：王安石
朝代：宋

残生伤性老耽书，年少东来复起予。各据槁梧同不寐，偶然闻雨落阶除。
示公佐
作者：王安石
朝代：宋

残生伤性老躭书，年少东来復起予。
各据槁梧同不寐，偶然闻雨落阶除。
示公佐
作者：王安石
朝代：宋

殘生傷性老躭書，年少東來復起予。
各據槁梧同不寐，偶然聞雨落階除。
示四妹
作者：王安石
朝代：宋

孟光求婿得梁鴻，廡下相隨不諱窮。
卓犖才名今日事，蕭條門巷古人風。
五噫尚與時多忤，一笑兼忘我屢空。
六月塵沙不相貸，泫然搔首又西東。
示四妹
作者：王安石
朝代：宋
体裁：七言律诗

孟光求婿得梁鸿，庑下相随不讳穷。卓荦才名今日事，萧条门巷古人风。五噫尚与时多忤，一笑兼忘我屡空。六月尘沙不相贷，泫然搔首又西东。
示四妹
作者：王安石
朝代：宋

孟光求嬁得梁鸿，无下相随不讳穷。
卓荦才名今日事，萧条门巷古人风。
五噫尚与时多忤，一笑兼忘我屡空。
六月尘沙不札贷，泫然搔首又西东。
示報寧長老
作者：王安石
朝代：宋

白下亭東鳴一牛，山林陂港浄高秋。
新營棗棫我檀越，曾悟布毛誰比丘。
示安大师
作者：王安石
朝代：宋

道人深北山为家，宴坐白露眠苍霞。手扶梲杖虽老矣，走险尚可追麏麚。踞堂俯视何所有，窈窕樛木垂榠樝。深寻石路仍有栗，持以馈我因烹茶。
示安大师
作者：王安石
朝代：宋

道人深北山为家，宴坐白露眠苍霞。手扶棁杖虽老矣，走险尚可追麇麚。踞堂俯视何所有，窈窕樛木垂榠楂。深寻石路仍有栗，持以馈我因烹茶。
示安大师
作者：王安石
朝代：宋

道人深北山为家，宴坐白露眠苍霞。
手扶棁杖虽老矣，走险尚可追麏麚。
踞堂俯视何所有，窈窕樛木垂榠樝。
深寻石路仍有栗，持以馈我因烹茶。
示安大師
作者：王安石
朝代：宋

道人深北山爲家，宴坐白露眠蒼霞。
手扶棁杖雖老矣，走險尚可追麏麚。
踞堂俯視何所有，窈窕樛木垂榠樝。
深尋石路仍有栗，持以饋我因烹茶。
示宝觉
作者：王安石
朝代：宋

宿两转歊烦，朝云拥清迥。萧萧碧柳软，脉脉红蕖靓。默卧如有怀，荒乘岂无兴。幽人适过我，共取墙阴径。
示宝觉
作者：王安石
朝代：宋
体裁：古风

宿雨转歊烦，朝云拥清迥。萧萧碧柳软，脉脉红蕖靓。默卧如有怀，荒乘岂无兴。幽人适过我，共取墙阴径。
示宝觉二首
作者：王安石
朝代：宋

火暖窗明粥一盂，晨兴相对寂无鱼。超然圣寺山林外，别有禅天好净居。重将坏色染衣裙，共卧钟山一坞云。客舍黄粱今始熟，鸟残红柿昔曾分。
示宝觉二首
作者：王安石
朝代：宋

重将坏色染衣裙，共卧锺山一坞云。客舍黄粱今始熟，鸟残红柿昔曾分。
示宝觉二首·其一
作者：王安石
朝代：宋

火暖窗明粥一盂，晨兴相对寂无鱼。超然圣寺山林外，别有禅天好净居。
示宝觉二首·其一
作者：王安石
朝代：宋

火暖窗明粥一盂，晨兴相对寂无鱼。
超然圣寺山林外，别有禅天好浄居。
示宝觉二首·其二
作者：王安石
朝代：宋
体裁：七言绝句

重将坏色染衣裙，共卧钟山一坞云。客舍黄粱今始熟，鸟残红柿昔曾分。
示寶覺
作者：王安石
朝代：宋

宿雨轉歊煩，朝雲擁清迥。
蕭蕭碧柳軟，脈脈紅蕖靚。
默卧如有懷，荒乘豈無興。
幽人適過我，共取牆陰徑。
示寶覺二首·其一
作者：王安石
朝代：宋

火暖窗明粥一盂，晨興相對寂無魚。
超然聖寺山林外，別有禪天好浄居。
示寶覺二首·其二
作者：王安石
朝代：宋

重將壞色染衣裙，共卧鍾山一塢雲。
客舍黄粱今始熟，鳥殘紅柿昔曾分。
示平甫弟
作者：王安石
朝代：宋

汴渠西受崑崙水，五月奔湍射黄矢。
高淮夜入忽倒流，碕岸相看欲生嘴。
萬檣如山矻不動，嗟我仲子行亦止。
自聞留連且一月，每得問訊猶千里。
老工取河天上落，伏礫邅沙卷無底。
土橋立馬望城東，數日知有相逢喜。
牆隅返照媚槐穀，池面過雨蘇篁葦。
欣然把手相與閑，所願此時無一詭。
豈無他憂能老我，付與天地從今始。
閉門爲謝載酒人，外慕紛紛吾已矣。
示平甫弟
作者：王安石
朝代：宋

汴渠西受昆崙水，五月奔湍射黄矢。高淮夜入忽倒流，埼岸相看欲生嘴。万樯如山矻不动，嗟我仲子行亦止。自闻留连且一月，每得问讯犹千里。老工取河天上落，伏砾邅沙卷无底。土桥立马望城东，数日知有相逢喜。墙隅返照媚槐谷，池面过雨苏篁苇。欣然把手相与闲，所愿此时无一诡。岂无他忧能老我，付与天地从今始。闭门为谢载酒人，外慕纷纷吾已矣。
示平甫弟
作者：王安石
朝代：宋

汴渠西受昆崙水，五月奔湍射黄矢。
高淮夜入忽倒流，碕岸相看欲生嘴。
万樯如山矻不动，嗟我仲子行亦止。
自闻留连且一月，每得问讯犹千里。
老工取河天上落，伏砾邅沙卷无底。
土桥立马望城东，数日知有相逢喜。
墙隅返照媚槐谷，池面过雨苏篁苇。
欣然把手相与闲，所愿此时无一诡。
岂无他忧能老我，付与天地从今始。
闭门为谢载酒人，外慕纷纷吾已矣。
示德逢
作者：王安石
朝代：宋

先生貧敝古人風，𥾝想柴桑在眼中。
憐愍雞豚非孟子，勤勞禾黍信周公。
深藏組麗三千牘，靜占寬閑五百弓。
處世但令心自可，相知何藉一劉龔。
示德逢
作者：王安石
朝代：宋

先生贫敝古人风，？想柴桑在眼中。怜悯鸡豚非孟子，勤劳禾黍信周公。深藏组丽三千牍，静占宽闲五百弓。处世但令心自可，相知何藉一刘龚。
示德逢
作者：王安石
朝代：宋
体裁：七言律诗

先生贫敝古人风，�想柴桑在眼中。怜悯鸡豚非孟子，勤劳禾黍信周公。深藏组丽三千牍，静占宽闲五百弓。处世但令心自可，相知何藉一刘龚。
示德逢
作者：王安石
朝代：宋

先生贫敝古人风，𥾝想柴桑在眼中。怜悯鸡豚非孟子，勤劳禾黍信周公。深藏组丽三千牍，静占宽闲五百弓。处世但令心自可，相知何藉一刘龚。
示德逢
作者：王安石
朝代：宋

先生贫敝古人风，𥾝想柴桑在眼中。
怜愍鸡豚非孟子，勤劳禾黍信周公。
深藏组丽三千牍，静占宽闲五百弓。
处世但令心自可，相知何藉一刘龚。
示报宁长老
作者：王安石
朝代：宋

白下亭东鸣一牛，山林陂巷净高秋。新营枣棫我檀越，曾悟布毛谁比丘。
示报宁长老
作者：王安石
朝代：宋

白下亭东鸣一牛，山林陂港净高秋。新营枣棫我檀越，曾悟布毛谁比丘。
示报宁长老
作者：王安石
朝代：宋

白下亭东鸣一牛，山林陂港浄高秋。
新营枣棫我檀越，曾悟布毛谁比丘。
示无外
作者：王安石
朝代：宋
体裁：五言律诗

支颐横口语，椎髻曲肱眠。莫问谁宾主，安知汝辈年。邻鸡生午寂，幽草弄秋妍。却忆东窗簟，蛮藤故宛然。
示李叔时二首
作者：王安石
朝代：宋

千山访我几摧輈，清坐来看十日留。势利白头何足道，古人倾盖有绸缪。
示李叔时二首
作者：王安石
朝代：宋

知子鸣弦意在山，一官聊复戏人间。能为白下东南尉，藜杖缁巾得往还。千山访我几摧辀，清坐来看十日留。势利白头何足道，古人倾盖有绸缪。
示李叔时二首·其一
作者：王安石
朝代：宋

知子鸣弦意在山，一官聊复戏人间。能为白下东南尉，藜杖缁巾得往还。
示李叔时二首·其一
作者：王安石
朝代：宋

知子鸣絃意在山，一官聊復戏人间。
能为白下东南尉，藜杖缁巾得往还。
示李叔时二首·其二
作者：王安石
朝代：宋
体裁：七言绝句

千山访我几摧辀，清坐来看十日留。势利白头何足道，古人倾盖有绸缪。
示李叔時二首·其一
作者：王安石
朝代：宋

知子鳴絃意在山，一官聊復戲人間。
能爲白下東南尉，藜杖緇巾得往還。
示李叔時二首·其二
作者：王安石
朝代：宋

千山訪我幾摧輈，清坐來看十日留。
勢利白頭何足道，古人傾蓋有綢繆。
示杨德逢
作者：王安石
朝代：宋

我行其野，春日迟迟。有苑者柳，在水之湄。有鸣仓庚，岂曰不时。求其友声，颉之颃之。嗟我怀人，何日忘之。六日不檐，方何为期。期逝不至，我心西悲。跂予望之，其室则迩。一者之来，我心则喜。我之怀矣，升彼虚矣。爱而不见，云何吁矣。
示杨德逢
作者：王安石
朝代：宋
体裁：四言诗

我行其野，春日迟迟。有菀者柳，在水之湄。有鸣仓庚，岂曰不时。求其友声，颉之颃之。嗟我怀人，何日忘之。六日不詹，方何为期。期逝不至，我心西悲。跂予望之，其室则迩。一者之来，我心则喜。我之怀矣，升彼虚矣。爱而不见，云何吁矣。
示楊德逢
作者：王安石
朝代：宋

我行其野，春日遲遲。
有菀者柳，在水之湄。
有鳴倉庚，豈曰不時。
求其友聲，頡之頏之。
嗟我懷人，何日忘之。
六日不詹，方何爲期。
期逝不至，我心西悲。
跂予望之，其室則邇。
一者之來，我心則喜。
我之懷矣，升彼虛矣。
愛而不見，云何吁矣。
示永庆院秀老
作者：王安石
朝代：宋

禅房借枕得重攲，陈迹翛然尚有诗。嗟我与公皆老矣，拂天松柏见栽时。
示永庆院秀老
作者：王安石
朝代：宋

禅房借枕得重欹，陈迹翛然尚有诗。嗟我与公皆老矣，拂天松柏见栽时。
示永慶院秀老
作者：王安石
朝代：宋

禪房借枕得重欹，陳迹翛然尚有詩。
嗟我與公皆老矣，拂天松柏見栽時。
示無外
作者：王安石
朝代：宋

支頤橫口語，椎髻曲肱眠。
莫問誰賓主，安知汝輩年。
鄰雞生午寂，幽草弄秋妍。
却憶東窗簟，蠻藤故宛然。
示王鐸主簿
作者：王安石
朝代：宋

君正忙時我正閑，如何同得到鍾山。
夷門二十年前事，回首黄塵一夢間。
示王铎主簿
作者：王安石
朝代：宋
体裁：七言绝句

君正忙时我正闲，如何同得到钟山。夷门二十年前事，回首黄尘一梦间。
示耿天騭
作者：王安石
朝代：宋

挾策能傷性，捐書可盡年。
弦歌無舊習，香火有新緣。
白土長岡路，朱湖小洞天。
望公時顧我，於此暢幽悁。
示耿天骘
作者：王安石
朝代：宋
体裁：五言律诗

挟策能伤性，捐书可尽年。弦歌无旧习，香火有新缘。白土长冈路，朱湖小洞天。望公时顾我，于此畅幽悁。
示董伯懿
作者：王安石
朝代：宋

穿桥度堑只闲行，咏石嘲花亦漫成。嚼蜡已能忘世味，画脂那更惜时名。长干里北寒山紫，白下门西野水明。此地一廛须卜筑，故人他日访柴荆。
示董伯懿
作者：王安石
朝代：宋
体裁：七言律诗

穿桥度堑祇闲行，咏石嘲花亦漫成。嚼蜡已能忘世味，画脂那更惜时名。长干里北寒山紫，白下门西野水明。此地一廛须卜筑，故人他日访柴荆。
示董伯懿
作者：王安石
朝代：宋

穿橋度塹祇閑行，咏石嘲花亦漫成。
嚼蠟已能忘世味，畫脂那更惜時名。
長干里北寒山紫，白下門西野水明。
此地一廛須卜築，故人他日訪柴荆。
示蔡天启三首
作者：王安石
朝代：宋

蔡子勇成癖，能骑生马驹。
銛锋莹鷿鹈，价重百砗磲。
脱身事幽讨，禅愈只晏如。
划然变轩昂，慎勿学哥舒。
示蔡天启三首
作者：王安石
朝代：宋

蔡子勇成癖，能骑生马驹。铦锋瑩鸊鹈，价重百砗磲。脱身事幽讨，禅龛只晏如。划然变轩昂，慎勿学哥舒。蔡子勇成癖，剑可万人敌。读书百纸过，颖锐物不隔。开口取将相，志气方自得。偪仄何偪仄，未见有一获。萧条两翅蓬蒿下，未能生彼升天翼。焉能学堂上燕，绚练新羽翮。
示蔡天启三首·其一
作者：王安石
朝代：宋

蔡子勇成癖，能骑生马驹。铦锋瑩鸊鹈，价重百砗磲。脱身事幽讨，禅龛只晏如。划然变轩昂，慎勿学哥舒。
示蔡天启三首·其一
作者：王安石
朝代：宋

蔡子勇成癖，能骑生马驹。
铦锋莹鷿鹈，价重百砗磲。
脱身事幽讨，禅龛只晏如。
划然变轩昂，慎勿学哥舒。
蔡子勇成癖，剑可万人敌。
读书百纸过，颖锐物不隔。
开口取将相，志气方自得。
偪仄何偪仄，未见有一获。
萧条两翅蓬蒿下，未能生彼升天翼。
焉能学堂上燕，绚练新羽翮。
示蔡天启三首·其一
作者：王安石
朝代：宋
体裁：古风

蔡子勇成癖，能骑生马驹。铦锋莹鸊鹈，价重百砗磲。脱身事幽讨，禅龛只晏如。划然变轩昂，慎勿学哥舒。
示蔡天启三首·其三
作者：王安石
朝代：宋
体裁：七言绝句

身著青衫骑恶马，日驰三百尚嫌迟。心源落落堪为将，却是君王未备知。
示蔡天启三首·其二
作者：王安石
朝代：宋

蔡子勇成癖，剑可万人敌。读书百纸过，颖锐物不隔。开口取将相，志气方自得。偪仄何偪仄，未见有一获。萧条两翅蓬蒿下，未能生彼升天翼。焉能学堂上燕，绚练新羽翮。
示蔡天启三首·其二
作者：王安石
朝代：宋

身着青衫骑恶马，日驰三百尚嫌迟。
心源落落堪为将，却是君王未备知。
示蔡天啟三首·其一
作者：王安石
朝代：宋

蔡子勇成癖，能騎生馬駒。
銛鋒瑩鷿鵜，價重百硨磲。
脫身事幽討，禪龕只晏如。
劃然變軒昂，慎勿學哥舒。
蔡子勇成癖，劍可萬人敵。
讀書百紙過，穎銳物不隔。
開口取將相，志氣方自得。
偪仄何偪仄，未見有一獲。
蕭條兩翅蓬蒿下，未能生彼升天翼。
焉能學堂上燕，絢練新羽翮。
示蔡天啟三首·其二
作者：王安石
朝代：宋

身著青衫騎惡馬，日馳三百尚嫌遲。
心源落落堪爲將，却是君王未備知。
示道光及安大师
作者：王安石
朝代：宋

春日载阳，陟彼高冈。
乐彼之园，维水泱泱。
维笋及蒲，既生既育。
拚飞维鸟，集于灌木。
嘤其鸣矣，乱我世曲。
有怀二人，在彼空谷。
既往既来，独寐寤宿。
陟则在巘，或降于阿。
瞻望弗及，伤如之何。
示道光及安大师
作者：王安石
朝代：宋
体裁：四言诗

春日载阳，陟彼高冈。乐彼之园，维水泱泱。维笋及蒲，既生既育。拚飞维鸟，集于灌木。嘤其鸣矣，乱我心曲。有怀二人，在彼空谷。既往既来，独寐寤宿。陟则在巘，或降于阿。瞻望弗及，伤如之何。
示道光及安大師
作者：王安石
朝代：宋

春日載陽，陟彼高岡。
樂彼之園，維水泱泱。
維筍及蒲，既生既育。
拚飛維鳥，集于灌木。
嚶其鳴矣，亂我心曲。
有懷二人，在彼空谷。
既往既來，獨寐寤宿。
陟則在巘，或降于阿。
瞻望弗及，傷如之何。
示道原
作者：王安石
朝代：宋
体裁：五言绝句

久不在城市，少留心怅然。幽芳可揽结，伫子饮云泉。
示道原
作者：王安石
朝代：宋

久不在城市，少留心悵然。
幽芳可攬結，佇子飲雲泉。
示長安君
作者：王安石
朝代：宋

少年離別意非輕，老去相逢亦愴情。
草草杯盤供笑語，昏昏燈火話平生。
自憐湖海三年隔，又作塵沙萬里行。
欲問後期何日是，寄書應見雁南征。
示长安君
作者：王安石
朝代：宋
体裁：诗

少年离别意非轻，老去相逢亦怆情。草草杯盘供笑语，昏昏灯火话平生。自怜湖海三年隔，又作尘沙万里行。欲问后期何日是，寄书应见雁南征。
示长安君
作者：王安石
朝代：宋

少年离别意非轻，老去相逢亦怆情。草草杯盘共笑语，昏昏灯火话平生。自怜湖海三年隔，又作尘沙万里行。欲问后期何日是，寄书应见雁南征。
示黄吉甫
作者：王安石
朝代：宋
体裁：七言绝句

三山半落青天外，势比凌歊宋武台。尘世难逢开口笑，生前相遇且衔杯。
示黄吉甫
作者：王安石
朝代：宋

三山半落青天外，勢比凌歊宋武臺。
塵世難逢開口笑，生前相遇且銜杯。
祈泽寺见许坚题诗
作者：王安石
朝代：宋
体裁：七言绝句

蔼蔼春风入水村，森森乔木映朱门。高人遗迹空佳句，谁识旌阳后世孙。
祈泽寺见许坚题诗
作者：王安石
朝代：宋

蔼蔼春风入水村，森森乔木映朱门。
高人遗迹空佳句，谁识旌阳後世孙。
祈澤寺見許堅題詩
作者：王安石
朝代：宋

藹藹春風入水村，森森喬木映朱門。
高人遺跡空佳句，誰識旌陽後世孫。
神宗皇帝挽辞二首
作者：王安石
朝代：宋

城阙宫车转，山林隧路归。
苍梧云未远，姑射露先曦。
玉暗蛟龙蛰，金寒雁鹜飞。
老臣他日泪，湖海想遗衣。
神宗皇帝挽辞二首
作者：王安石
朝代：宋

将圣由天纵，成能与鬼谋。聪明初四达，俊乂尽旁求。一变前无古，三登岁有秋。讴歌归子启，钦念禹功修。城阙宫车转，山林隧路归。苍梧云未远，姑射露先晞。玉暗蛟龙蛰，金寒雁鹜飞。老臣他日泪，湖海想遗衣。
神宗皇帝挽辞二首·其二
作者：王安石
朝代：宋
体裁：五言律诗

城阙宫车转，山林隧路归。苍梧云未远，姑射露先晞。玉暗蛟龙蛰，金寒雁鹜飞。老臣他日泪，湖海想遗衣。
神宗皇帝挽辭二首·其一
作者：王安石
朝代：宋

將聖由天縱，成能與鬼謀。
聰明初四達，俊乂盡旁求。
一變前無古，三登歲有秋。
謳歌歸子啟，欽念禹功修。
神宗皇帝挽辭二首·其二
作者：王安石
朝代：宋

城闕宮車轉，山林隧路歸。
蒼梧雲未遠，姑射露先晞。
玉暗蛟龍蟄，金寒雁鶩飛。
老臣他日淚，湖海想遺衣。
神物
作者：王安石
朝代：宋
体裁：七言绝句

神物登天扰可骑，如何孔甲但能羁。当时若更无刘累，龙意茫然岂得知。
神物
作者：王安石
朝代：宋

神物登天擾可騎，如何孔甲但能羈。
當時若更無劉累，龍意茫然豈得知。
神皇帝挽辞二首
作者：王安石
朝代：宋
体裁：五言律诗

将圣由天纵，成能与鬼谋。聪明初四达，俊乂尽旁求。一变前无古，三登岁有秋。讴歌归子启，钦念禹功修。
祥云
作者：王安石
朝代：宋
体裁：七言绝句

冰入春风涨御沟，上林花气欲飞浮。未央屋瓦犹残雪，却为祥云映日流。
祥雲
作者：王安石
朝代：宋

冰入春風漲御溝，上林花氣欲飛浮。
未央屋瓦猶殘雪，却爲祥雲映日流。
禁中春寒
作者：王安石
朝代：宋

青烟漠漠雨纷纷，水殿西廊北苑门。
已着单衣犹禁火，海棠花下怯黄昏。
禁中春寒
作者：王安石
朝代：宋
体裁：七言绝句

青烟漠漠雨纷纷，水殿西廊北苑门。已著单衣犹禁火，海棠花下怯黄昏。
禁中春寒
作者：王安石
朝代：宋

青煙漠漠雨紛紛，水殿西廊北苑門。
已著單衣猶禁火，海棠花下怯黄昏。
禁直
作者：王安石
朝代：宋
体裁：七言绝句

翠木交阴覆两檐，夜天如水碧湉湉。帝城风月看常好，人世悲哀老自添。
禁直
作者：王安石
朝代：宋

翠木交陰覆兩檐，夜天如水碧湉湉。
帝城風月看常好，人世悲哀老自添。
离北山寄平甫
作者：王安石
朝代：宋
体裁：七言律诗

日月沄沄与水争，披襟照见发华惊。少年忧患伤豪气，老去经纶误半生。休向朝廷论一鹗，只知田里守三荆。清溪几曲春风好，已约归时载酒行。
离北山寄平甫
作者：王安石
朝代：宋

日月沄沄与水争，披襟照见髮华惊。
少年忧患伤豪气，老去经纶误半生。
休向朝廷论一鹗，只知田里守三荆。
清溪几曲春风好，已约归时载酒行。
离昇州作
作者：王安石
朝代：宋
体裁：七言绝句

残菊冥冥风更吹，雨如梅子欲黄时。相看握手总无语，愁满眼前心自知。
离昇州作
作者：王安石
朝代：宋
体裁：五言绝句

相看不忍发，惨澹暮潮平。语罢更携手，月明洲渚生。
离蒋山
作者：王安石
朝代：宋
体裁：五言绝句

出谷频回首，逢人更断肠。桐乡岂爱我，我自爱桐乡。
离鄞至菁江东望
作者：王安石
朝代：宋

村落萧条夜气生，侧身东望一伤情。丹楼碧阁无处所，只有溪山相照明。
离鄞至菁江东望
作者：王安石
朝代：宋
体裁：七言绝句

村落萧条夜气生，侧身东望一伤情。丹楼碧阁无处所，祇有溪山相照明。
禿山
作者：王安石
朝代：宋

吏役滄海上，瞻山一停舟。
怪此禿誰使，鄉人語其由。
一狙山上鳴，一狙從之遊。
相匹乃生子，子衆孫還稠。
山中草木盛，根實始易求。
攀挽上極高，屈曲亦窮幽。
衆狙各豐肥，山乃盡侵牟。
攘爭取一飽，豈暇議藏收。
大狙尚自苦，小狙亦已愁。
稍稍受咋嚙，一毛不得留。
狙雖巧過人，不善操耡耰。
所嗜在果穀，得之常似偷。
嗟此海山中，四顧無所投。
生生未云已，歲晚將安謀。
秃山
作者：王安石
朝代：宋

吏役沧海上，瞻山一停舟。怪此秃谁使，乡人语其由。一狙山上鸣，一狙从之游。相匹乃生子，子众孙还稠。山中草木盛，根实始易求。攀挽上极高，屈曲亦穷幽。众狙各丰肥，山乃尽侵牟。攘争取一饱，岂暇议藏收。大狙尚自苦，小狙亦已愁。稍稍受咋啮，一毛不得留。狙虽巧过人，不善操锄耰。所嗜在果谷，得之常似偷。嗟此海山中，四顾无所投。生生未云已，岁晚将安谋。
秃山
作者：王安石
朝代：宋

吏役沧海上，瞻山一停舟。
怪此秃谁使，乡人语其由。
一狙山上鸣，一狙从之游。
相匹乃生子，子众孙还稠。
山中草木盛，根实始易求。
攀挽上极高，屈曲亦穷幽。
众狙各丰肥，山乃尽侵牟。
攘争取一饱，岂暇议藏收。
大狙尚自苦，小狙亦已愁。
稍稍受咋嚙，一毛不得留。
狙虽巧过人，不善操锄耰。
所嗜在果谷，得之常似偷。
嗟此海山中，四顾无所投。
生生未云已，岁晚将安谋。
秃山
作者：王安石
朝代：宋

吏役沧海上，瞻山一停舟。
怪此秃谁使，乡人语其由。
一狙山上鸣，一狙从之游。
相匹乃生子，子众孙还稠。
山中草木盛，根实始易求。
攀挽上极高，屈曲亦穷幽。
众狙各丰肥，山乃尽侵牟。
攘争取一饱，岂暇议藏收？
大狙尚自苦，小狙亦已愁。
稍稍受咋啮，一毛不得留。
狙虽巧过人，不善操锄耰。
所嗜在果谷，得之常以偷。
嗟此海山中，四顾无所投。
生生未云已，岁晚将安谋？
秋云
作者：王安石
朝代：宋
体裁：七言绝句

秋云放雨静山林，万壑崩湍共一音。欲记荒寒无善画，赖传悲壮有能琴。
秋云
作者：王安石
朝代：宋

秋云放雨静山林，万壑崩湍共一音。
欲记荒寒无善画，頼传悲壮有能琴。
秋兴和冲卿
作者：王安石
朝代：宋

云浮朝惨淡，风起夜飕飕。欲作冰霜地，先回草树秋。征人倚笛怨，思妇向砧愁。为问随阳雁，哀鸣岂有求。
秋兴和冲卿
作者：王安石
朝代：宋

云浮朝惨淡，风起夜飕飗。欲作冰霜地，先回草树秋。征人倚笛怨，思妇向砧愁。为问随阳雁，哀鸣岂有求。
秋兴和冲卿
作者：王安石
朝代：宋

云浮朝惨淡，风起夜飕飗。
欲作冰霜地，先迴草树秋。
征人倚笛怨，思妇向砧愁。
为问随阳雁，哀鸣岂有求。
秋兴有感
作者：王安石
朝代：宋
体裁：五言绝句

宿雨清畿甸，朝阳丽帝城。丰年人乐业，陇上踏歌声。
秋夜二首
作者：王安石
朝代：宋

客卧书颠倒，虫鸣坐寂寥。残灯生暗晕，重露集寒条。真乐闲尤见，深禅静更超。此怀无与晤，拥鼻一长谣。幔逗长风细，窗留半月斜。浮烟暝绿草，泫露冷黄花。独曳缘云策，仍寻度水槎。归时参夜半，邻犬静中哗。
秋夜二首·其一
作者：王安石
朝代：宋
体裁：五言律诗

客卧书颠倒，虫鸣坐寂寥。残灯生暗晕，重露集寒条。真乐闲尤见，深禅静更超。此怀无与晤，拥鼻一长谣。
秋夜二首·其一
作者：王安石
朝代：宋

客卧書顛倒，蟲鳴坐寂寥。
殘燈生暗暈，重露集寒條。
真樂閑尤見，深禪靜更超。
此懷無與晤，擁鼻一長謠。
秋夜二首·其二
作者：王安石
朝代：宋

幔逗長風細，窗留半月斜。
浮煙暝綠草，泫露冷黄花。
獨曳緣雲策，仍尋度水槎。
歸時參夜半，鄰犬靜中譁。
秋夜二首·其二
作者：王安石
朝代：宋

幔逗长风细，窗留半月斜。浮烟暝绿草，泫露冷黄花。独曳缘云策，仍寻度水槎。归时参夜半，邻犬静中哗。
秋夜二首·其二
作者：王安石
朝代：宋

幔逗长风细，窗留半月斜。
浮烟暝绿草，泫露冷黄花。
独曳缘云策，仍寻度水槎。
归时参夜半，邻犬静中譁。
秋夜泛舟
作者：王安石
朝代：宋

池堑秋水净，扁舟溯凉飙。的皪荷上珠，俯映疏星摇。深寻畏鱼淰，中路且回桡。冥冥菰蒲中，乃复有惊跳。
秋夜泛舟
作者：王安石
朝代：宋

池堑秋水净，扁舟逆凉飙。的皪荷上珠，俯映疏星摇。深寻畏鱼淰，中路且回桡。冥冥菰蒲中，乃复有惊跳。
秋夜泛舟
作者：王安石
朝代：宋

池堑秋水浄，扁舟遡凉飙。
的皪荷上珠，俯映疏星摇。
深寻畏鱼淰，中路且回桡。
冥冥菰蒲中，乃復有惊跳。
秋夜泛舟
作者：王安石
朝代：宋

池塹秋水浄，扁舟遡凉飆。
的皪荷上珠，俯映疏星摇。
深尋畏魚淰，中路且回橈。
冥冥菰蒲中，乃復有驚跳。
秋庭午吏散
作者：王安石
朝代：宋
体裁：古风

秋庭午吏散，予亦归息偃。岂无嘉宾客，欲往心独懒。北窗古人篇，一读三四反。悲哉不蚤计，失道行晼晚。
秋庭午吏散
作者：王安石
朝代：宋

秋庭午吏散，予亦歸息偃。
豈無嘉賓客，欲往心獨懶。
北窗古人篇，一讀三四反。
悲哉不蚤計，失道行晼晚。
秋怀
作者：王安石
朝代：宋
体裁：古风

城南平野寒多露，窗壁含风秋气度。邻桑槭槭已欲空，悲虫啾啾促机杼。柴门半掩扫鸟迹，独抱残编与神遇。韩公既去岂能追，孟子有来还不拒。
秋懷
作者：王安石
朝代：宋

城南平野寒多露，窗壁含風秋氣度。
鄰桑槭槭已欲空，悲蟲啾啾促機杼。
柴門半掩掃鳥迹，獨抱殘編與神遇。
韓公既去豈能追，孟子有來還不拒。
秋日
作者：王安石
朝代：宋

莫言草木未知秋，今日風雲已自愁。
獨傍黄塵騎一馬，行看蕭索聽颼颼。
秋日
作者：王安石
朝代：宋
体裁：七言绝句

莫言草木未知秋，今日风云已自愁。独傍黄尘骑一马，行看萧索听飕飕。
秋日不可見
作者：王安石
朝代：宋

秋日不可見，林端但餘黄。
杖藜思平野，俛仰畏無光。
栗栗澗谷風，吹我衣與裳。
娟娟空山月，照我冠上霜。
秋日不可见
作者：王安石
朝代：宋

秋日不可见，林端但余黄。
杖藜思平野，俛仰畏无光。
栗栗涧谷风，吹我衣与裳。
娟娟空山月，照我冠上霜。
秋日不可见
作者：王安石
朝代：宋

秋日不可见，林端但余黄，杖藜思平野，俛仰畏无光。栗栗涧谷风，吹我衣与裳。娟娟空山月，照我冠上霜。
秋日不可见
作者：王安石
朝代：宋

秋日不可见，林端但馀黄。杖藜思平野，俛仰畏无光。栗栗涧谷风，吹我衣与裳。娟娟空山月，照我冠上霜。
秋日在梧桐
作者：王安石
朝代：宋

秋日在梧桐，轉陰如急轂。
冥冥蔽中庭，下視今可暴。
高蟬不復嘒，稍得寒鴉宿。
百繞有衰翁，行歌待春綠。
秋日在梧桐
作者：王安石
朝代：宋

秋日在梧桐，转阴如急毂。冥冥蔽中庭，下视今可暴。高蝉不复嘒，稍得寒鸦宿。百绕有衰翁，行歌待春绿。
秋日在梧桐
作者：王安石
朝代：宋

秋日在梧桐，转阴如急毂。
冥冥蔽中庭，下视今可暴。
高蝉不復嘒，稍得寒鸦宿。
百绕有衰翁，行歌待春绿。
秋早
作者：王安石
朝代：宋
体裁：古风

暮寻蔡墩西，独觉秋尚早。山路葩卉繁，野田风日好。禅林乌未泊，经屋尘初扫。蛮藤五花簟，复足休吾老。
秋早
作者：王安石
朝代：宋

暮寻蔡墩西，独觉秋尚早。
山路葩卉繁，野田风日好。
禅林乌未泊，经屋尘初扫。
蛮藤五花簟，復足休吾老。
秋早
作者：王安石
朝代：宋

暮尋蔡墩西，獨覺秋尚早。
山路葩卉繁，野田風日好。
禪林烏未泊，經屋塵初掃。
蠻藤五花簟，復足休吾老。
秋枝如残人
作者：王安石
朝代：宋
体裁：古风

秋枝如残人，颜色先憔悴。微寒吹已空，性命一何脆。宁当记畴昔，葩叶相妩媚。岁行谁使然，好杀岂天意。
秋枝如殘人
作者：王安石
朝代：宋

秋枝如殘人，顔色先憔悴。
微寒吹已空，性命一何脆。
寧當記疇昔，葩葉相嫵媚。
歲行誰使然，好殺豈天意。
秋梁公陶渊明俱为彭泽令至今有庙在焉刁景纯
作者：王安石
朝代：宋
体裁：七言律诗

梁公壮节就夔魖，陶令清身托酒徒。政在房陵成底事，年称甲子亦何须。江山彭泽空遗像，岁月柴桑失故区。末俗此风犹不竞，诗翁叹息未应无。
秋热
作者：王安石
朝代：宋

火腾为虐不可摧，屋窄无所逃吾骸。
织芦编竹继檐宇，架以松栎之条枚。
岂惟宾至得清坐，因有余地苏陪台。
愆阳陵秋更暴横，焮我欲作昆明灰。
金流玉熠何足怪，鸟焚鱼烂为可哀。
忆我少时亦值此，翛然但以书自埋。
老衰奄奄气易夺，抚卷岂復能低徊。
西风忽送中夜湿，六合一气窑新开。
帘窗幕户便防冷，且恐霰雪相寻来。
秋热
作者：王安石
朝代：宋

火腾为虐不可摧，屋窄无所逃吾骸。织芦编竹继檐宇，架以松栎之条枚。岂惟宾至得清坐，因有馀地苏陪台。愆阳陵秋更暴横，焮我欲作昆明灰。金流玉熠何足怪，鸟焚鱼烂为可哀。忆我少时亦值此，翛然但以书自埋。老衰奄奄气易夺，抚卷岂复能低徊。西风忽送中夜湿，六合一气窑新开。帘窗幕户便防冷，且恐霰雪相寻来。
秋熱
作者：王安石
朝代：宋

火騰爲虐不可摧，屋窄無所逃吾骸。
織蘆編竹繼檐宇，架以松櫟之條枚。
豈惟賓至得清坐，因有餘地蘇陪臺。
愆陽陵秋更暴橫，焮我欲作昆明灰。
金流玉熠何足怪，鳥焚魚爛爲可哀。
憶我少時亦值此，翛然但以書自埋。
老衰奄奄氣易奪，撫卷豈復能低徊。
西風忽送中夜濕，六合一氣窯新開。
簾窗幕戶便防冷，且恐霰雪相尋來。
秋興和沖卿
作者：王安石
朝代：宋

雲浮朝慘淡，風起夜颼飀。
欲作冰霜地，先迴草樹秋。
征人倚笛怨，思婦向砧愁。
爲問隨陽雁，哀鳴豈有求。
秋興有感
作者：王安石
朝代：宋

宿雨清畿甸，朝陽麗帝城。
豐年人樂業，隴上踏歌聲。
秋雲
作者：王安石
朝代：宋

秋雲放雨靜山林，萬壑崩湍共一音。
欲記荒寒無善畫，頼傳悲壯有能琴。
秋露
作者：王安石
朝代：宋
体裁：五言律诗

日月凋何急，荒庭露送秋。初疑宿雨泫，稍怪晓霜稠。旷野将驰猎，华堂已御裘。空令半夜鹤，抱此一端愁。
秋露
作者：王安石
朝代：宋

日月凋何急，荒庭露送秋。
初疑宿雨泫，稍怪曉霜稠。
曠野將馳獵，華堂已御裘。
空令半夜鶴，抱此一端愁。
秋風
作者：王安石
朝代：宋

揫歛一何饕，天機亦自勞。
牆隈小翻動，屋角盛呼號。
漠漠驚沙密，紛紛斷柳高。
江湖豈在眼，昨夜夢波濤。
秋风
作者：王安石
朝代：宋
体裁：五言律诗

揫敛一何饕，天机亦自劳。墙隈小翻动，屋角盛呼号。漠漠惊沙密，纷纷断柳高。江湖岂在眼，昨夜梦波涛。
秋风
作者：王安石
朝代：宋

揫歛一何饕，天机亦自劳。墙隈小翻动，屋角盛呼号。漠漠惊沙密，纷纷断柳高。江湖岂在眼，昨夜梦波涛。
秣陵道中口占二首
作者：王安石
朝代：宋

经世才难就，田园路欲迷。慇勤将白发，下马照青溪。岁熟田家乐，秋风客自悲。茫茫曲城路，归马日斜时。
秣陵道中口占二首
作者：王安石
朝代：宋

经世才难就，田园路欲迷。
殷懃将白发，下马照青溪。
秣陵道中口占二首·其一
作者：王安石
朝代：宋

經世才難就，田園路欲迷。
慇懃將白髮，下馬照青溪。
秣陵道中口占二首·其一
作者：王安石
朝代：宋

经世才难就，田园路欲迷。慇勤将白发，下马照青溪。
秣陵道中口占二首·其一
作者：王安石
朝代：宋

经世才难就，田园路欲迷。
慇懃将白髮，下马照青溪。
秣陵道中口占二首·其二
作者：王安石
朝代：宋
体裁：五言绝句

岁熟田家乐，秋风客自悲。茫茫曲城路，归马日斜时。
秣陵道中口占二首·其二
作者：王安石
朝代：宋

歲熟田家樂，秋風客自悲。
茫茫曲城路，歸馬日斜時。
秦始皇
作者：王安石
朝代：宋
体裁：古风

天方猎中原，狐兔在所憎。伤哉六孱王，当此鸷鸟膺。搏取已扫地，翰飞尚凭凌。游将跨蓬莱，以海为丘陵。勒石颂功德，群臣助骄矜。举世不读易，但以刑名称。蚩蚩彼少子，何用辨坚冰。
秦始皇
作者：王安石
朝代：宋

天方獵中原，狐兔在所憎。
傷哉六孱王，當此鷙鳥膺。
搏取已掃地，翰飛尚憑凌。
遊將跨蓬萊，以海爲丘陵。
勒石頌功德，群臣助驕矜。
舉世不讀易，但以刑名稱。
蚩蚩彼少子，何用辨堅冰。
秦淮泛舟
作者：王安石
朝代：宋

强扶衰病牵淮舸，尚怯春风泝午潮。
花与新吾如有意，山于何处不相招。
秦淮泛舟
作者：王安石
朝代：宋

强扶衰病牵淮舸，尚怯春风溯午潮。花与新吾如有意，山于何处不相招。
秦淮泛舟
作者：王安石
朝代：宋

强扶衰病牽淮舸，尚怯春風泝午潮。
花與新吾如有意，山於何處不相招。
秦淮泛舟
作者：王安石
朝代：宋

强扶衰病衰淮舸，尚怯春风泝午潮。花与新吾如有意，山於何处不相招。
移松皆死
作者：王安石
朝代：宋

李白今何在，桃紅已索然。
君看赤松子，猶自不長年。
移松皆死
作者：王安石
朝代：宋
体裁：五言绝句

李白今何在，桃红已索然。君看赤松子，犹自不长年。
移柳
作者：王安石
朝代：宋
体裁：七言绝句

移柳当门何啻五，穿松作径适成三。临流遇兴还能赋，自比渊明或未惭。
移柳
作者：王安石
朝代：宋

移柳當門何啻五，穿松作徑適成三。
臨流遇興還能賦，自比淵明或未慚。
移桃花示俞秀老
作者：王安石
朝代：宋
体裁：古风

舍南舍北皆种桃，东风一吹数尺高。枝柯蔫绵花烂熳，美锦千两敷亭皋。晴沟涨春绿周遭，俯视红影移渔舠。山前邂逅武陵客，水际彷佛秦人逃。攀条弄芳畏晼晚，已见黍雪盘中毛。仙人爱杏令虎守，百年终属樵苏手。我衰此果复易朽，虫来食根那得久。瑶池绀绝谁见有，更值花时且追酒。君能酩酊相随否。
移桃花示俞秀老
作者：王安石
朝代：宋

舍南舍北皆种桃，东风一吹数尺高。
枝柯蔫绵花烂熳，美锦千两敷亭皋。
晴沟涨春绿周遭，俯视红影移渔舠。
山前邂逅武陵客，水际彷佛秦人逃。
攀条弄芳畏晼晚，已见黍雪盘中毛。
仙人爱杏令虎守，百年终属樵苏手。
我衰此果復易朽，虫来食根那得久。
瑶池绀绝谁见有，更值花时且追酒。
君能酩酊相随否。
移桃花示俞秀老
作者：王安石
朝代：宋

舍南舍北皆種桃，東風一吹數尺高。
枝柯蔫綿花爛熳，美錦千兩敷亭皋。
晴溝漲春綠周遭，俯視紅影移漁舠。
山前邂逅武陵客，水際彷彿秦人逃。
攀條弄芳畏晼晚，已見黍雪盤中毛。
仙人愛杏令虎守，百年終屬樵蘇手。
我衰此果復易朽，蟲來食根那得久。
瑶池紺絕誰見有，更值花時且追酒。
君能酩酊相隨否。
程公辟转运江西
作者：王安石
朝代：宋

江西一节铸黄金，最慰章滨父老心。长孺向来真强予，次公今不异重临。馀风尚有欢谣在，陈迹非无胜事寻。豫想新诗能寄我，十年华省故情深。
程公闢轉運江西
作者：王安石
朝代：宋

江西一節鑄黄金，最慰章濱父老心。
長孺向來真强予，次公今不異重臨。
餘風尚有歡謠在，陳迹非無勝事尋。
豫想新詩能寄我，十年華省故情深。
程公闢转运江西
作者：王安石
朝代：宋

江西一节铸黄金，最慰章滨父老心。长孺向来真强予，次公今不异重临。余风尚有欢谣在，陈迹非无胜事寻。豫想新诗能寄我，十年华省故情深。
窥园
作者：王安石
朝代：宋
体裁：七言绝句

杖策窥园日数巡，攀花弄草兴常新。董生只被公羊惑，肯信捐书一语真。
窺園
作者：王安石
朝代：宋

杖策窺園日數巡，攀花弄草興常新。
董生只被公羊惑，肯信捐書一語真。
竹窗
作者：王安石
朝代：宋

竹窗紅莧兩三根，山色遥供水際門。
只我近知牆下路，能將屐齒記苔痕。
竹窗
作者：王安石
朝代：宋
体裁：七言绝句

竹窗红苋两三根，山色遥供水际门。只我近知墙下路，能将屐齿记苔痕。
竹裏
作者：王安石
朝代：宋

竹裏編茅倚石根，竹莖疏處見前村。
閑眠盡日無人到，自有春風爲掃門。
竹里
作者：王安石
朝代：宋
体裁：七言绝句

竹里编茅倚石根，竹茎疏处见前村。闲眠尽日无人到，自有春风为扫门。
答俞秀老
作者：王安石
朝代：宋

諸偶緣安有，實相非相偶。
雖神如季咸，終亦失而走。
答俞秀老
作者：王安石
朝代：宋
体裁：五言绝句

诸偶缘安有，实相非相偶。虽神如季咸，终亦失而走。
答冲卿
作者：王安石
朝代：宋
体裁：五言律诗

风作九衢黄，南窗坐正凉。破瓜青玉美，浮荈白云香。诗懒犹能强，官闲肯便忘。贤愚各有用，尺寸果谁长。
答刘季孙
作者：王安石
朝代：宋

偶着儒冠敢陋今，自怜多负少时心。
轾轩已任人前后，揭厉安知世浅深。
挟策有思悲慷慨，负薪无力病侵淫。
愧君绿绮虚投赠，更觉贫家报乏金。
答刘季孙
作者：王安石
朝代：宋

偶著儒冠敢陋今，自怜多负少时心。轾轩已任人前后，揭厉安知世浅深。挟策有思悲慷慨，负薪无力病侵淫。愧君绿绮虚投赠，更觉贫家报乏金。
答刘季孙
作者：王安石
朝代：宋

偶著儒冠敢陋今，自怜多负少时心。轾轩已任人前後，揭厉安知世浅深。挟策有思悲慷慨，负新无力病侵淫。愧君绿绮虚投赠，更觉贫家报乏金。
答劉季孫
作者：王安石
朝代：宋

偶著儒冠敢陋今，自憐多負少時心。
輊軒已任人前後，揭厲安知世淺深。
挾策有思悲慷慨，負薪無力病侵淫。
愧君綠綺虛投贈，更覺貧家報乏金。
答孙正之
作者：王安石
朝代：宋
体裁：七言律诗

无才处处是穷涂，两地谁传万里书。节物峥嵘催岁暮，溪山萧洒入吾庐。南归犹喜寻同志，北去还闻困索居。佳句不须论旧约，相随阳羡有篮舆。
答孫正之
作者：王安石
朝代：宋

無才處處是窮塗，兩地誰傳萬里書。
節物崢嶸催歲暮，溪山蕭灑入吾廬。
南歸猶喜尋同志，北去還聞困索居。
佳句不須論舊約，相隨陽羨有籃輿。
答客
作者：王安石
朝代：宋

士常疑西伯，何至羑里辱。
瞽鰥親父子，尚脫井廩酷。
昏主雖聖臣，飛禍安可卜。
致命遂其志，雖窮不爲戮。
答客
作者：王安石
朝代：宋
体裁：古风

士常疑西伯，何至羑里辱。瞽鳏亲父子，尚脱井廪酷。昏主虽圣臣，飞祸安可卜。致命遂其志，虽穷不为戮。
答张奉议
作者：王安石
朝代：宋

五马渡江开国处，一牛吼地作庵人。结蟠茅竹才方丈，穿筑沟园未过旬。我久欲忘言语道，君今来见句文身。思量何物堪酬对，棒喝如今总不亲。
答张奉议
作者：王安石
朝代：宋

五马渡江开国处，一牛吼地作庵人。
结蟠茅竹纔方丈，穿筑沟园未过旬。
我久欲忘言语道，君今来见句文身。
思量何物堪酬对，棒喝如今总不亲。
答張奉議
作者：王安石
朝代：宋

五馬渡江開國處，一牛吼地作庵人。
結蟠茅竹纔方丈，穿築溝園未過旬。
我久欲忘言語道，君今來見句文身。
思量何物堪酬對，棒喝如今總不親。
答扬州刘原甫
作者：王安石
朝代：宋

少食苦不足，一官聊自谋。
为生晚更拙，怀禄尚迟留。
黾勉讵有补，强颜包众羞。
谓我古人风，知君以相优。
君实高世才，主思正绸缪。
哿矣哀此民，华簪宁易投。
答扬州刘原甫
作者：王安石
朝代：宋
体裁：古风

少食苦不足，一官聊自谋。为生晚更拙，怀禄尚迟留。黾勉讵有补，强颜包众羞。谓我古人风，知君以相优。君实高世才，主恩正绸缪。哿矣哀此民，华簪宁易投。
答揚州劉原甫
作者：王安石
朝代：宋

少食苦不足，一官聊自謀。
爲生晚更拙，懷祿尚遲留。
黽勉詎有補，强顔包衆羞。
謂我古人風，知君以相優。
君實高世才，主恩正綢繆。
哿矣哀此民，華簪寧易投。
答曾子固南丰道中所寄
作者：王安石
朝代：宋

吾子命世豪，术学穷无閒。直意慕圣人，不问闵与颜。彼昏何为者，诬构来㘖㘖。应逮犯秋阳，动为人所叹。不恤我躬瘁，乃嗟天泽悭。令人念公卿，烨烨趋王班。泊无悯世意，狙猿而佩环。爱子所守卓，忧予不能攀。永矢从子游，合如扉上镮。愿言借馀力，迎浦疏潺潺。亦有衣上尘，可攀禆泰山。大江秋正清，岛溆相萦弯。四盼浩无主，日暮烟霞斑。水竹密以劲，霜枫衰更殷。赏托亦云健，行矣非閒关。相期东北游，致馆淮之湾。无为袭宁嬴，悠然及温还。
答曾子固南丰道中所寄
作者：王安石
朝代：宋

吾子命世豪，术学穷无閒。
直意慕圣人，不问闵与颜。
彼昏何为者，诬构来𰉁𰉁。
应逮犯秋阳，动为人所嘆。
不恤我躬瘁，乃嗟天泽悭。
令人念公卿，烨烨趋王班。
泊无悯世意，狙猿而佩环。
爱子所守卓，忧予不能攀。
永矢从子游，合如扉上镮。
愿言借余力，迎浦疏潺潺。
亦有衣上尘，可攀禆泰山。
大江秋正清，岛溆相萦弯。
四盼浩无主，日暮烟霞斑。
水竹密以劲，霜枫衰更殷。
赏託亦云健，行矣非閒关。
相期东北游，致馆淮之湾。
无为袭宁嬴，悠然及温还。
答曾子固南丰道中所寄
作者：王安石
朝代：宋

吾子命世豪，术学穷无闲。
直意慕圣人，不问闵与颜。
彼昏何为者，诬构来。
应逮犯秋阳，动为人所叹。
不恤我躬瘁，乃嗟天泽悭。
令人念公卿，烨烨趋王班。
泊无悯世意，狙猿而佩环。
爱子所守卓，忧予不能攀。
永矢从子游，合如扉上鐶。
愿言借余力，迎浦疏潺潺。
亦有衣上尘，可攀裨泰山。
大江秋正清，岛溆相萦弯。
四盼浩无主，日暮烟霞斑。
水竹密以劲，霜枫衰更殷。
常托亦云健，行矣非闲关。
相期东北游，致馆淮之湾。
无为袭宁嬴，悠然及温还。
答曾子固南丰道中所寄
作者：王安石
朝代：宋

吾子命世豪，术学穷无闲。直意慕圣人，不问闵与颜。彼昏何为者，诬构来（左口右颜）（左口右颜）。应逮犯秋阳，动为人所叹。不恤我躬瘁，乃嗟天泽悭。令人念公卿，烨烨趋王班。泊无悯世意，狙猿而佩环。爱子所守卓，忧予不能攀。永矢从子游，合如扉上鐶。愿言借余力，迎浦疏潺潺。亦有衣上尘，可攀裨泰山。大江秋正清，岛溆相萦弯。四盼浩无主，日暮烟霞斑。水竹密以劲，霜枫衰更殷。常托亦云健，行矣非闲关。相期东北游，致馆淮之湾。无为袭宁嬴，悠然及温还。
答曾子固南豐道中所寄
作者：王安石
朝代：宋

吾子命世豪，術學窮無閒。
直意慕聖人，不問閔與顔。
彼昏何爲者，誣構來㘖㘖。
應逮犯秋陽，動爲人所嘆。
不恤我躬瘁，乃嗟天澤慳。
令人念公卿，燁燁趨王班。
泊無憫世意，狙猿而佩環。
愛子所守卓，憂予不能攀。
永矢從子遊，合如扉上鐶。
願言借餘力，迎浦疏潺潺。
亦有衣上塵，可攀禆泰山。
大江秋正清，島溆相縈彎。
四盼浩無主，日暮煙霞斑。
水竹密以勁，霜楓衰更殷。
賞託亦云健，行矣非閒關。
相期東北遊，致館淮之灣。
無爲襲寧嬴，悠然及溫還。
答沖卿
作者：王安石
朝代：宋

風作九衢黄，南窗坐正凉。
破瓜青玉美，浮荈白雲香。
詩懶猶能强，官閑肯便忘。
賢愚各有用，尺寸果誰長。
答熊本推官金陵寄酒
作者：王安石
朝代：宋

郁金香是兰陵酒，枉入诗人赋咏来。庭下北风吹急雪，坐间南客送寒醅。渊明未得归三径，叔夜犹同把一杯。吟罢想君醒醉处，钟山相向白崔嵬。
答熊本推官金陵寄酒
作者：王安石
朝代：宋

郁金香是兰陵酒，枉入诗人赋咏来。
庭下北风吹急雪，坐间南客送寒醅。
渊明未得归三径，叔夜犹同把一杯。
吟罢想君醒醉处，锺山相向白崔嵬。
答熊本推官金陵寄酒
作者：王安石
朝代：宋

鬰金香是兰陵酒，枉入诗人赋咏来。
庭下北风吹急雪，坐间南客送寒醅。
渊明未得归三径，叔夜犹同把一杯。
吟罢想君醒醉处，钟山相向白崔嵬。
答熊本推官金陵寄酒
作者：王安石
朝代：宋

鬰金香是蘭陵酒，枉入詩人賦咏來。
庭下北風吹急雪，坐間南客送寒醅。
淵明未得歸三徑，叔夜猶同把一杯。
吟罷想君醒醉處，鍾山相向白崔嵬。
答瑞新十远
作者：王安石
朝代：宋
体裁：古风

远水悠然碧，远山天际苍。中有山水人，寄我十远章。我时在高楼，徙倚观八荒。亦复有远意，千载不相忘。
答瑞新十远
作者：王安石
朝代：宋

远水悠然碧，远山天际苍。
中有山水人，寄我十远章。
我时在高楼，徙倚观八荒。
亦復有远意，千载不相忘。
答瑞新十遠
作者：王安石
朝代：宋

遠水悠然碧，遠山天際蒼。
中有山水人，寄我十遠章。
我時在高樓，徙倚觀八荒。
亦復有遠意，千載不相忘。
答虞醇翁
作者：王安石
朝代：宋

輟學以從仕，仕非吾本謀。
欲歸諒不能，非敢忘林丘。
臨餐耻苟得，冀以盡心酬。
萬事等畫墁，雖勤亦何收。
揚揚古之人，彼職乃無憂。
感子撫我厚，欲言秪慚羞。
答虞醇翁
作者：王安石
朝代：宋
体裁：古风

辍学以从仕，仕非吾本谋。欲归谅不能，非敢忘林丘。临餐耻苟得，冀以尽心酬。万事等画墁，虽勤亦何收。扬扬古之人，彼职乃无忧。感子抚我厚，欲言秪惭羞。
答裴煜道中見寄
作者：王安石
朝代：宋

君遊苦數歸苦晚，一驛險有千里遠。
知君陟降旦暮間，馬力不勁厭長坂。
雨脚墜地花枝低，風頭入溪蒲葉偃。
此處登臨不奈愁，瓊樹森森遮疊巘。
答裴煜道中见寄
作者：王安石
朝代：宋

君游苦数归苦晚，一驿险有千里远。知君陟降旦暮间，马力不劲厌长坂。雨脚坠地花枝低，风头入溪蒲叶偃。此处登临不奈愁，琼树森森遮叠巘。
答裴煜道中见寄
作者：王安石
朝代：宋

君游苦数归苦晚，一驿险有千里远。
知君陟降旦暮间，马力不劲厌长坂。
雨脚坠地花枝低，风头入溪蒲叶偃。
此处登临不奈愁，琼树森森遮迭巘。
答許秀才
作者：王安石
朝代：宋

高陽有才子，負笈求晨饘。
所趣少知者，其辭多慨然。
樵妻竟謝絕，漂母嘗哀憐。
尚友古之人，于今猶壯年。
答许秀才
作者：王安石
朝代：宋
体裁：古风

高阳有才子，负笈求晨饘。所趣少知者，其辞多慨然。樵妻竟谢绝，漂母尝哀怜。尚友古之人，于今犹壮年。
答陈正叔
作者：王安石
朝代：宋
体裁：古风

天马志万里，驾盐不如闲。壮士困局束，不如弃之完。利行有阨辙，势涉无恬澜。明明千年羞，促促一日欢。孰肯避此世，引身取平宽。超然子有意，为我歌考槃。予方慕孔氏，委吏久盘桓。得失未云殊，聊各趋所安。
答陳正叔
作者：王安石
朝代：宋

天馬志萬里，駕鹽不如閑。
壯士困局束，不如棄之完。
利行有阨轍，勢涉無恬瀾。
明明千年羞，促促一日歡。
孰肯避此世，引身取平寬。
超然子有意，爲我歌考槃。
予方慕孔氏，委吏久盤桓。
得失未云殊，聊各趨所安。
答韓持國
作者：王安石
朝代：宋

知公尚憶洛城中，醉裏穿花滿袖風。
花亦有知還有恨，今爲紅藥主人翁。
答韓持國芙蓉堂二首·其一
作者：王安石
朝代：宋

投老歸來一幅巾，尚私榮祿備藩臣。
芙蓉堂下疏秋水，且與龜魚作主人。
答韓持國芙蓉堂二首·其二
作者：王安石
朝代：宋

乞得膠膠擾擾身，五湖煙水替風塵。
祇將鳬雁同爲侶，不與龜魚作主人。
答韩持国
作者：王安石
朝代：宋

知公尚忆洛城中，醉裏穿花满袖风。
花亦有知还有恨，今为红药主人翁。
答韩持国
作者：王安石
朝代：宋
体裁：七言绝句

知公尚忆洛城中，醉里穿花满袖风。花亦有知还有恨，今为红药主人翁。
答韩持国芙蓉堂二首
作者：王安石
朝代：宋

投老归来一幅巾，尚私荣禄备藩臣。芙蓉堂下疏秋水，且与龟鱼作主人。乞得胶胶扰扰身，五湖烟水替风尘。祇将凫雁同为侣，不与龟鱼作主人。
答韩持国芙蓉堂二首·其一
作者：王安石
朝代：宋
体裁：七言绝句

投老归来一幅巾，尚私荣禄备藩臣。芙蓉堂下疏秋水，且与龟鱼作主人。
答韩持国芙蓉堂二首·其二
作者：王安石
朝代：宋

乞得胶胶扰扰身，五湖烟水替风尘。祇将凫雁同为侣，不与龟鱼作主人。
答韩持国芙蓉堂二首·其二
作者：王安石
朝代：宋

乞得胶胶扰扰身，五湖烟水替风尘。
祇将鳬雁同为侣，不与龟鱼作主人。
筹思亭
作者：王安石
朝代：宋
体裁：七言律诗

昔人何计亦何思，许国忧民适此时。寓兴中园为远趣，托名华榜有新诗。数株碧柳苍苔地，一丈红蕖渌水池。坐听楚谣知岁美，想衔杯酒问花期。
筹思亭
作者：王安石
朝代：宋

昔人何计亦何思，许国忧民适此时。
寓兴中园为远趣，託名华榜有新诗。
数株碧柳苍苔地，一丈红蕖渌水池。
坐听楚谣知岁美，想衔杯酒问花期。
籌思亭
作者：王安石
朝代：宋

昔人何計亦何思，許國憂民適此時。
寓興中園爲遠趣，託名華榜有新詩。
數株碧柳蒼苔地，一丈紅蕖淥水池。
坐聽楚謠知歲美，想銜杯酒問花期。
精卫
作者：王安石
朝代：宋
体裁：七言绝句

帝子衔冤久未平，区区微意欲何成。情知木石无云补，待见桑田几变更。
精衛
作者：王安石
朝代：宋

帝子銜冤久未平，區區微意欲何成。
情知木石無云補，待見桑田幾變更。
紅梅
作者：王安石
朝代：宋

春半花纔發，多應不奈寒。
北人初未識，渾作杏花看。
紅梨
作者：王安石
朝代：宋

紅梨無葉庇花身，黄菊分香委路塵。
歲晚蒼官纔自保，日高青女尚橫陳。
純甫出釋惠崇畫要予作詩
作者：王安石
朝代：宋

畫史紛紛何足數，惠崇晚出吾最許。
旱雲六月漲林莽，移我翛然墮洲渚。
黄蘆低摧雪翳土，鳬雁靜立將儔侶。
往時所歷今在眼，沙平水澹西江浦。
暮氣沈舟暗魚罟，欹眠嘔軋如聞櫓。
頗疑道人三昧力，異域山川能斷取。
方諸承水調幻藥，灑落生綃變寒暑。
金坡巨然山數堵，粉墨空多真漫與。
大梁崔白亦善畫，曾見桃花浄初吐。
酒酣弄筆起春風，便恐漂零作紅雨。
流鶑探枝婉欲語，蜜蜂掇蕊隨翅股。
一時二子皆絕藝，裘馬穿羸久羈旅。
華堂豈惜萬黄金，苦道今人不如古。
紙暖閤
作者：王安石
朝代：宋

聯屏蓋障一尋方，南設鈎簾北置床。
側座對敷紅絮暖，仰窗分啟碧紗凉。
氈廬易以梅烝壞，錦幄終於草野妨。
楚穀越藤真自稱，每糊因得減書囊。
結屋山澗曲
作者：王安石
朝代：宋

結屋山澗曲，挂瓢秋樹顛。
鳴不中律呂，時時驚我眠。
吾兒亦惡聒，勠力事棄捐。
止我爲爾歌，不如恣其然。
狂風動地至，萬竅各啾喧。
一瓢雖易除，豈在有無間。
皪皪山下石，泠泠手中弦。
臨流寫所愛，坐聽以窮年。
經局感言
作者：王安石
朝代：宋

自古能全已不才，豈論騏驥與駑駘。
放歸自食情雖適，絡首猶存亦可哀。
縣舍西亭二首·其一
作者：王安石
朝代：宋

山根移竹水邊栽，已見新篁破嫩苔。
可惜主人官便滿，無因長向此徘徊。
縣舍西亭二首·其二
作者：王安石
朝代：宋

主人將去菊初栽，落盡黄花去却迴。
到得明年官又滿，不知誰見此花開。
红梅
作者：王安石
朝代：宋

春半花才发，多应不奈寒。北人初未识，浑作杏花看。
红梅
作者：王安石
朝代：宋

春半花纔发，多应不奈寒。
北人初未识，浑作杏花看。
红梨
作者：王安石
朝代：宋
体裁：七言绝句

红梨无叶庇花身，黄菊分香委路尘。岁晚苍官才自保，日高青女尚横陈。
红梨
作者：王安石
朝代：宋

红梨无叶庇花身，黄菊分香委路尘。
岁晚苍官纔自保，日高青女尚横陈。
纯甫出释惠崇画要予作诗
作者：王安石
朝代：宋

画史纷纷何足数，惠崇晚出吾最许。旱云六月涨林莽，移我翛然堕洲渚。黄芦低摧雪翳土，凫雁静立将俦侣。往时所历今在眼，沙平水澹西江浦。暮气沈舟暗鱼罟，攲眠呕轧如闻橹。颇疑道人三昧力，异域山川能断取。方诸承水调幻药，洒落生绡变寒暑。金坡巨然山数堵，粉墨空多真漫与。大梁崔白亦善画，曾见桃花净初吐。酒酣弄笔起春风，便恐漂零作红雨。流莺探枝婉欲语，蜜蜂掇蕊随翅股。一时二子皆绝艺，裘马穿羸久羁旅。华堂岂惜万黄金，苦道今人不如古。
纯甫出释惠崇画要予作诗
作者：王安石
朝代：宋

画史纷纷何足数，惠崇晚出吾最许。
旱云六月涨林莽，移我翛然堕洲渚。
黄芦低摧雪翳土，鳬雁静立将俦侣。
往时所历今在眼，沙平水澹西江浦。
暮气沈舟暗鱼罟，欹眠呕轧如闻橹。
颇疑道人三昧力，异域山川能断取。
方诸承水调幻药，洒落生绡变寒暑。
金坡巨然山数堵，粉墨空多真漫与。
大梁崔白亦善画，曾见桃花浄初吐。
酒酣弄笔起春风，便恐漂零作红雨。
流鶑探枝婉欲语，蜜蜂掇蕊随翅股。
一时二子皆绝艺，裘马穿羸久羁旅。
华堂岂惜万黄金，苦道今人不如古。
纸暖合
作者：王安石
朝代：宋

联屏盖障一寻方，南设钓帘北置床。侧座对敷红絮暖，仰窗分启碧纱凉。毡庐易以梅烝坏，锦幄终於草野妨。楚谷越藤真自称，每糊因得减书囊。
纸暖閤
作者：王安石
朝代：宋

联屏盖障一寻方，南设鈎帘北置床。
侧座对敷红絮暖，仰窗分启碧纱凉。
毡庐易以梅烝坏，锦幄终于草野妨。
楚谷越藤真自称，每糊因得减书囊。
纸暖閤
作者：王安石
朝代：宋

联屏盖障一寻方，南设钩帘北置床。侧座对敷红絮暖，仰窗分启碧纱凉。毡庐易以梅烝坏，锦幄终于草野妨。楚谷越藤真自称，每糊因得减书囊。
经局感言
作者：王安石
朝代：宋
体裁：七言绝句

自古能全已不才，岂论骐骥与驽骀。放归自食情虽适，络首犹存亦可哀。
结屋山涧曲
作者：王安石
朝代：宋
体裁：古风

结屋山涧曲，挂瓢秋树颠。鸣不中律吕，时时惊我眠。吾儿亦恶聒，勠力事弃捐。止我为尔歌，不如恣其然。狂风动地至，万窍各啾喧。一瓢虽易除，岂在有无间。皪皪山下石，泠泠手中弦。临流写所爱，坐听以穷年。
美玉
作者：王安石
朝代：宋
体裁：古风

美玉小瑕疵，国工犹珍之。大贤小玷缺，良交岂其绝。小缺可以补，小瑕可以磨。不补亦不磨，人为奈尔何。
美玉
作者：王安石
朝代：宋

美玉小瑕疵，國工猶珍之。
大賢小玷缺，良交豈其絕。
小缺可以補，小瑕可以磨。
不補亦不磨，人爲奈爾何。
翛然
作者：王安石
朝代：宋

翛然三月閉柴荆，綠葉陰陰忽滿城。
自是老年遊興少，春風何處不堪行。
翛然
作者：王安石
朝代：宋

翛然三月闭柴荆，绿叶阴阴忽满城。自是老年游兴少，春风何处不堪。
翛然
作者：王安石
朝代：宋
体裁：七言绝句

翛然三月闭柴荆，绿叶阴阴忽满城。自是老年游兴少，春风何处不堪行。
老人行
作者：王安石
朝代：宋
体裁：古风

老人低心逐年少，年少还为老人调。两家挟诈自相欺，四海伤真谁复诮。翻手作云覆手雨，当面输心背面笑。古来人事已如此，今日何须论久要。
老人行
作者：王安石
朝代：宋

老人低心逐年少，年少还为老人调。
两家挟诈自相欺，四海伤真谁復诮。
翻手作云覆手雨，当面输心背面笑。
古来人事已如此，今日何须论久要。
老人行
作者：王安石
朝代：宋

老人低心逐年少，年少還爲老人調。
兩家挾詐自相欺，四海傷真誰復誚。
翻手作雲覆手雨，當面輸心背面笑。
古來人事已如此，今日何須論久要。
老嫌
作者：王安石
朝代：宋

老嫌智巧累形躯，欲就田翁学破除。
百岁用痴能几许，救吾黥劓可无余。
老嫌
作者：王安石
朝代：宋

老嫌智巧累形躯，欲就田翁学破除。百岁用痴能几许，救吾黥劓可无馀。
老嫌
作者：王安石
朝代：宋

老嫌智巧累形軀，欲就田翁學破除。
百歲用癡能幾許，救吾黥劓可無餘。
老景
作者：王安石
朝代：宋
体裁：古风

老景春可惜，无花可留得。绕屋褚先生，萧萧何所直。每嫌柳浑青，追怅李太白。多谢安石榴，向人红蕊拆。
老景
作者：王安石
朝代：宋

老景春可惜，無花可留得。
繞屋褚先生，蕭蕭何所直。
每嫌柳渾青，追悵李太白。
多謝安石榴，向人紅蕊拆。
老树
作者：王安石
朝代：宋
体裁：古风

去年北风吹瓦裂，墙头老树冻欲折。苍叶蔽屈忽扶疏，野禽从此相与居。禽鸣无时不可数，雌雄各自应律吕。我床拨书当午眠，能惊我眠聒我语。古诗鸟鸣山更幽，我念不若鸣声收。但忧此物一朝去，狂风还来欺老树。
老樹
作者：王安石
朝代：宋

去年北風吹瓦裂，牆頭老樹凍欲折。
蒼葉蔽屈忽扶疏，野禽從此相與居。
禽鳴無時不可數，雌雄各自應律呂。
我床撥書當午眠，能驚我眠聒我語。
古詩鳥鳴山更幽，我念不若鳴聲收。
但憂此物一朝去，狂風還來欺老樹。
耿天騭惠梨次韵奉酬三首·其一
作者：王安石
朝代：宋

故人家果獨難忘，秋實初成便得嘗。
直使紫花形味勝，豈能終日望咸陽。
耿天騭惠梨次韵奉酬三首·其三
作者：王安石
朝代：宋

甘滋南北共傳誇，栽接還如老圃家。
誰謂交梨非外奬，因君澆灌已萌芽。
耿天騭惠梨次韵奉酬三首·其二
作者：王安石
朝代：宋

淮圃新陰百畝凉，分甘每得助秋嘗。
張公大谷雖云美，誰肯苞苴出晉陽。
耿天騭許浪山千葉梅見寄
作者：王安石
朝代：宋

聞有名花即謾栽，慇懃準擬故人來。
故人歲歲相逢晚，知復同看幾度開。
耿天骘惠梨次韵奉酬三首
作者：王安石
朝代：宋

开国桐乡已白头，国人谁复记前游。故情但有吴塘水，转入东江向我流。
耿天骘惠梨次韵奉酬三首
作者：王安石
朝代：宋

故人家果独难忘，秋实初成便得尝。直使紫花形味胜，岂能终日望咸阳。淮圃新阴百亩凉，分甘每得助秋尝。张公大谷虽云美，谁肯苞苴出晋阳。甘滋南北共传誇，栽接还如老圃家。谁谓交梨非外奖，因君浇灌已萌芽。
耿天骘惠梨次韵奉酬三首
作者：王安石
朝代：宋
体裁：诗

桐乡山远复川长，紫翠连城碧满隍。今日桐乡谁爱我，当时我自爱桐乡。
耿天骘惠梨次韵奉酬三首·其一
作者：王安石
朝代：宋
体裁：七言绝句

故人家果独难忘，秋实初成便得尝。直使紫花形味胜，岂能终日望咸阳。
耿天骘惠梨次韵奉酬三首·其三
作者：王安石
朝代：宋

甘滋南北共传夸，栽接还如老圃家。
谁谓交梨非外奬，因君浇灌已萌芽。
耿天骘惠梨次韵奉酬三首·其三
作者：王安石
朝代：宋

甘滋南北共传誇，栽接还如老圃家。谁谓交梨非外奖，因君浇灌已萌芽。
耿天骘惠梨次韵奉酬三首·其二
作者：王安石
朝代：宋
体裁：七言绝句

淮圃新阴百亩凉，分甘每得助秋尝。张公大谷虽云美，谁肯苞苴出晋阳。
耿天骘许浪山千叶梅见寄
作者：王安石
朝代：宋

闻有名花即谩栽，慇勤准拟故人来。故人岁岁相逢晚，知复同看几度开。
耿天骘许浪山千叶梅见寄
作者：王安石
朝代：宋

闻有名花即谩栽，慇懃准拟故人来。
故人岁岁相逢晚，知復同看几度开。
耿天骘许浪山千叶梅见寄
作者：王安石
朝代：宋

闻有名花即谩栽，殷懃准拟故人来。故人岁岁相逢晚，知复同看几度开。
聊行
作者：王安石
朝代：宋

聊行弄芳草，独坐隐团蒲。问客茅檐日，君家有此无。
聊行
作者：王安石
朝代：宋

聊行弄芳草，独坐隠团蒲。
问客茅檐日，君家有此无。
聊行
作者：王安石
朝代：宋

聊行弄芳草，獨坐隠團蒲。
問客茅簷日，君家有此無。
聖俞爲狄梁公孫作詩要予同作
作者：王安石
朝代：宋

虎豹不食子，鴟梟不乘雄。
人惡甚鳥獸，吾能與成功。
愛有以計留，去有勢不容。
吾謀適合意，幾亦齒奸鋒。
時恩淪九泉，褒取異代忠。
堂堂社稷臣，近世孰如公。
空使苗裔孫，稱揚得詩翁。
一讀亦使我，慨然想餘風。
聖賢何常施
作者：王安石
朝代：宋

聖賢何常施，所遇有伸屈。
曲士守一隅，欲以齊萬物。
喪非不欲富，言爲南宮出。
世無子有子，誰敢救其失。
聞和甫補池掾
作者：王安石
朝代：宋

遭時何必問功名，自古難將力命爭。
萬戶侯多歸世胄，五車書獨負家聲。
才華汝尚爲丞掾，老懶吾今合釣耕。
外物悠悠無得喪，春郊終日待相迎。
聞望之解舟
作者：王安石
朝代：宋

子來我樂只，子去悲如何。
謂言且少留，大舸已凌波。
闇黮雖莫測，皇明邁羲娥。
脩門歸有時，京水非汨羅。
聽泉亭
作者：王安石
朝代：宋

逗石穿雲落澗隈，無風自到枕邊來。
十年客底黄粱夢，一夜水聲却喚回。
胡氏逢原堂
作者：王安石
朝代：宋

我愛銅官好，君實家其間。
山水相縈萃，花卉矜春妍。
有鳴林間禽，有躍池中鮮。
葉山何嗟峨，秀峙東南偏。
峰巒日在望，遠色涵雲邊。
賓客此遴集，觴飲常留連。
君家世儒雅，子弟清風傳。
前日闢書堂，名之曰逢原。
有志在古道，馳情慕高賢。
深哉堂名意，推此宜勉𣃼。
木茂貴培本，流長思養源。
左右無不宜，願獻小詩篇。
胡氏逢原堂
作者：王安石
朝代：宋

我爱铜官好，君实家其间。山水相萦萃，花卉矜春妍。有鸣林间禽，有跃池中鲜。叶山何嗟峨，秀峙东南偏。峰峦日在望，远色涵云边。宾客此遴集，觞饮常留连。君家世儒雅，子弟清风传。前日辟书堂，名之曰逢原。有志在古道，驰情慕高贤。深哉堂名意，推此宜勉旃。木茂贵培本，流长思养源。左右无不宜，愿献小诗篇
胡氏逢原堂
作者：王安石
朝代：宋

我爱铜官好，君实家其间。山水相萦萃，花卉矜春妍。有鸣林间禽，有跃池中鲜。叶山何嗟峨，秀峙东南偏。峰峦日在望，远色涵云边。宾客此遴集，觞饮常留连。君家世儒雅，子弟清风传。前日辟书堂，名之曰逢原。有志在古道，驰情慕高贤。深哉堂名意，推此宜勉？。木茂贵培本，流长思养源。左右无不宜，愿献小诗篇。
胡氏逢原堂
作者：王安石
朝代：宋
体裁：古风

我爱铜官好，君实家其间。山水相萦萃，花卉矜春妍。有鸣林间禽，有跃池中鲜。叶山何嗟峨，秀峙东南偏。峰峦日在望，远色涵云边。宾客此遴集，觞饮常留连。君家世儒雅，子弟清风传。前日辟书堂，名之曰逢原。有志在古道，驰情慕高贤。深哉堂名意，推此宜勉�。木茂贵培本，流长思养源。左右无不宜，愿献小诗篇。
胡氏逢原堂
作者：王安石
朝代：宋

我爱铜官好，君实家其间。
山水相萦萃，花卉矜春妍。
有鸣林间禽，有跃池中鲜。
叶山何嗟峨，秀峙东南偏。
峰峦日在望，远色涵云边。
宾客此遴集，觞饮常留连。
君家世儒雅，子弟清风传。
前日闢书堂，名之曰逢原。
有志在古道，驰情慕高贤。
深哉堂名意，推此宜勉𣃼。
木茂贵培本，流长思养源。
左右无不宜，愿献小诗篇。
胡笳十八拍十八首
作者：王安石
朝代：宋

中郎有女能传业，颜色如花命如叶。命如叶薄将奈何，一生抱恨常咨嗟。良人持戟明光里，所慕灵妃媲箫史。空房寂寞施穗帷，弃我不待白头时。天不仁兮降乱离，嗟余去此其从谁。自胡之反持干戈，翠蕤云旓相荡摩。流星白羽腰间插，叠鼓遥翻瀚海波。一门骨肉散百草，安得无泪如黄河。身执略兮入西关，关山阻脩兮行路难。水头宿兮草头坐，在野只教心胆破。更鞴彫鞍教走马，玉骨瘦来无一把。几回抛鞚抱鞍桥，往往惊堕马蹄下。汉家公主出和亲，御厨络绎送八珍。明妃初嫁与胡时，一生衣服尽随身。眼长看地不称意，同是天涯沦落人。我今一食日还并，短衣数挽不掩胫。乃知贫贱别更苦，安得康强保天性。十三学得琵琶成，并幕重重卷画屏。一见郎来双眼明，劝我酤酒花前倾。齐言此夕乐未央，岂知此声能断肠。如今正南看北斗，言语传情不如手。低眉信手续续弹，弹看飞鸿劝胡酒。青天漫漫覆长路，一纸短书无寄处。月下长吟久不归，当时还见雁南飞。弯弓射飞无远近，青冢路边南雁尽。两处音尘从此绝，唯向东西望明月。明明汉月空相识，道路只今多拥隔。去住彼此无消息，时独看云泪横臆。豺狼喜怒难姑息，自倚红颜能骑射。千言万语无人会，漫倚文章真末策。死生难有却回身，不忍重看旧写真。暮去朝来颜色改，四时天气总愁人。东风漫漫吹桃李，尽日独行春色里。自经丧乱少睡眠，莺飞燕语长悄然。柳絮已将春去远，攀条弄芳畏晼晚。忧患众兮欢乐鲜，一去可怜终不返。日夕思归不得归，山川满目泪沾衣。罼圭苑里西风起，叹息人间万事非。寒声一夜传刁斗，云雪埋山苍兕吼。诗成吟咏转凄凉，不如独坐空搔首。漫漫胡天叫不闻，胡人高鼻动成群。寒尽春生洛阳殿，回首何时复来见。晚来幽独恐伤神，唯见沙蓬水柳春。破除万事无过酒，虏酒千杯不醉人。含情欲说更无语，一生长恨奈何许。饥对酪肉兮不能餐，强来前帐临歌舞。归来展转到五更，起看北斗天未明。秦人筑城备胡处，扰扰唯有牛羊声。万里飞蓬映天过，风吹汉地衣裳破。欲往城南望城北，三步回头五步坐。自断此生休问天，生得胡儿拟弃捐。一始扶床一初坐，抱携抚视皆可怜。宁知远使问名姓，引袖拭泪悲且庆。悲莫悲于生别离，悲在君家留二儿。鞠之育之不羞耻，恩情亦各言其子。天寒日暮山谷里，肠断非关陇头水。儿呼母兮啼失声，依然离别难为情。洒血仰头兮诉苍苍，知我如此兮不如无生。当时悔来归又恨，洛阳宫殿焚烧尽。纷纷黎庶逐黄巾，心折此时无一寸。恸哭秋原何处村，千家今有百家存。争持酒食来相馈，旧事无人可共论。此身饮罢无归处，心怀百忧复千虑。天翻地覆谁得知，魏公垂泪嫁文姬。天涯憔悴身，托命于新人。念我出腹子，使我叹恨劳精神。新人新人听我语，我所思兮在何所。母子分离兮意难任，死生不相知兮何处寻。燕山雪花大如席，与儿洗面作光泽。恍然天地半夜白，闺中祇是空相忆。点注桃花舒小红，与儿洗面作华容。欲问平安无使来，桃花依旧笑春风。春风似旧花仍笑，人生岂得长年少。我与儿兮各一方，憔悴看成两鬓霜。如今岂无騕袅与骅骝，安得送我置汝傍。胡尘暗天道路长，遂令再往之计堕眇芒。胡笳本出自胡中，此曲哀怨何时终。笳一会兮琴一拍，此心炯炯君应识。
胡笳十八拍十八首
作者：王安石
朝代：宋

燕山雪花大如席，与儿洗面作光泽。
怳然天地半夜白，闺中只是空相忆。
点注桃花舒小红，与儿洗面作华容。
欲问平安无使来，桃花依旧笑春风。
胡笳十八拍十八首
作者：王安石
朝代：宋

身执略兮入西关，关山阻修兮行路难。
水头宿兮草头坐，在野只教心胆破。
更备雕鞍教走马，玉骨瘦来无一把。
几回抛鞚抱鞍桥，往往惊堕马蹄下。
胡笳十八拍十八首·其一
作者：王安石
朝代：宋

中郎有女能传业，颜色如花命如叶。
命如叶薄将奈何，一生抱恨常咨嗟。
良人持戟明光裏，所慕灵妃媲箫史。
空房寂寞施繐帷，弃我不待白头时。
胡笳十八拍十八首·其一
作者：王安石
朝代：宋

中郎有女能传业，颜色如花命如叶。命如叶薄将奈何，一生抱恨常咨嗟。良人持戟明光里，所慕灵妃媲箫史。空房寂寞施穗帷，弃我不待白头时。
胡笳十八拍十八首·其一
作者：王安石
朝代：宋
体裁：古风

中郎有女能传业，颜色如花命如叶。命如叶薄将奈何，一生抱恨常咨嗟。良人持戟明光里，所慕灵妃媲箫史。空房寂寞施繐帷，弃我不待白头时。
胡笳十八拍十八首·其一
作者：王安石
朝代：宋

中郎有女能傳業，顔色如花命如葉。
命如葉薄將奈何，一生抱恨常咨嗟。
良人持戟明光裏，所慕靈妃媲簫史。
空房寂寞施繐帷，棄我不待白頭時。